Frustracije balkanskog lidera - Ivan Torov - Peščanik\nVelemajstor za izazivanje i podsticanje napetosti u regionu, šef srpske diplomatije Vuk Jeremić nije odoleo iskušenju da još jednom manifestuje svoj „raskošni talenat“. U jeku grozničavih priprema za uvođenje vanrednog stanja u Beogradu zbog „istorijske“ posete Medvedeva, a zatečen „nedisciplinom“ i „drskošću“ jedne „male“ susedne države, upozorio je Makedoniju da će njena „kooperativnost“ sa „nepostojećom državom Kosovo“ ozbiljno ugroziti odnose Beograda i Skoplja. I to baš sada kada su, kako reče, „na inicijativu Srbije“ počeli da se poboljšavaju. Samo je „opštenacionalna“ euforija zbog osmočasovnog boravka ruskog predsednika, po svemu sudeći, bila razlog što će novi ambasador Makedonije u Beogradu, poznati pozorišni režiser Ljubiša Georgievski, još neko vreme sačekati odgovor na dilemu da li će i on ovog oktobra, kao njegov prethodnik prošlog, kada je Makedonija priznala kosovsku nezavisnost, morati da pakuje kofere. A da od juna, kada je seo u ambasadorsku fotelju, nije valjano proćaskao sa svojim brojnim beogradskim prijateljima i kolegama.\nJeremić, međutim, ne bi bio ono što jeste da Makedoniju, preko „svoje“ Politike, na sam dan podgrevanja smuđa i teletine za ruskog gosta, nije optužio da trguje srpskom teritorijom. Ratifikacija sporazuma o demarkaciji granice i uspostavljanje diplomatskih odnosa Makedonije i Kosova zapravo su, po njemu, ujdurma da se Srbiji otme, a Makedoniji dodeli 2.500 hektara srpske (kosovske) teritorije. Nije, doduše, objasnio kako se to jednom već oteta (čitava) teritorija Kosova od strane evroameričke (antisrpske) koalicije, ponovo otima, ovog puta u komadima. Ali je zato valjda ovo prvi put da se jedan visoki državni službenik Srbije, u odbrani famozne ustavne preambule, u potpunosti slaže sa onim delom kosovske (albanske) javnosti koja, takođe, smatra da je demarkacijom Kosovo izgubilo nešto od svoje teritorije. U Makedoniji, pak, tvrde suprotno. Zbog „mira u kući“ i snažnog pritiska međunarodne zajednice da se što pre utvrdi granica (jedan od uslova da Makedonija dobije datum početka pregovora za članstvo u EU), neke strateške kote, koje su bile pod kontrolom Skoplja, sada su poklonjene Prištini. A, opet, niko još nije siguran šta je tu ko dobio, a šta izgubio, pošto je čitav posao urađen tajno, odnosno netransparentno.\nNo, vratimo se Jeremiću. Na „suptilno“ i „provokativno“ novinarsko pitanje u Politikinom stilu iz „slavnih“ devedesetih nije li ovaj čin (krađa teritorije) smišljeno izveden neposredno uoči posete ruskog predsednika, sledi ministrov „oprezni“ odgovor kako, eto, „mi nemamo takve informacije, ali ništa ne bi trebalo da nas čudi“. Što će reći, uvek budni „regulator“ i „kontrolor“ zbivanja u regionu ne odbacuje baš mogućnost da se u evroameričkoj kuhinji opet skuvala neka antisrpska zaverenička kaša. Valjda da nam pokažu kako svako približavanje našem „petovekovnom“ prijatelju i savezniku Rusiji ima svoju cenu: što otimanjem teritorije (Makedonija – Kosovo), što pokušajem (iritacije Beograda) da se nekakvim butmirskim „paketom mera“ za ustavnu prekompoziciju BiH poremeti uspostavljena prirodna (dejtonska) ravnoteža bosanske nemoći, mržnje i netrpeljivosti.\nZnajući mentalitet srpskih političara, ni ovaj drugi za godinu dana „skandal“ u odnosima sa makedonskom državom neće proći tek tako. Srbija će se, kako je i sam ministar Jeremić najavio, obratiti međunarodnim forumima koje imaju uticaja u regionu (valjda se misli i na Rusiju, koja preko Srbije nastoji da se uvuče tamo odakle je svojevremeno pobegla) kako bi zaštitila svoje državne interese. Dakle, na pomolu je još jedan regionalni spor, koji bi, uz neke druge, već postojeće ili u nagoveštaju, mogao balkansku vetrometinu da učini još težom. Kakve li će tek reperkusije imati sve ubrzaniji raspad BiH, ali i najave da bi i neke druge države sa prostora bivše Jugoslavije svojim potezima mogle isposlovati oštru reakciju Beograda. Pre svega, vrlo izvesno uspostavljanje diplomatskih odnosa Crne Gore i Kosova (uz utvrđivanje njihove granice), kao i namera Hrvatske da pred Međunarodnim sudom pravde u Hagu brani proglašenu kosovsku nezavisnost.\nBeograd je, nema sumnje, u problemu, koji će posle posete ruskog šefa države, biti još izraženiji. Pre svega, zbog sopstvene zablude da je u Rusiji našao odlučnog zaštitnika, koji će mu omogućiti da još intenzivnije i dramatičnije utiče na regionalne odnose. Teško nalazi zajednički jezik sa susedima, još teže uspeva da, kada šteta nastane, prepozna racionalniji izlaz koji bi ga kvalifikovao kao konstruktivnog faktora regionalne stabilnosti. Njegova diplomatijja, odnosno zvanična srpska politika, neprestano je u jednom, reklo bi se, šizofrenom balansiranju između mogućeg i poželjnog, uz gotovo uobičajeni manir da na kraju izabere rešenje koje će, doduše, goditi njenoj prepotentnoj samouverenosti da se bez Srbije na Balkanu (a, bogme, ponekad i šire) ne može i ne sme ništa, ali će je uvek vraćati na početak, na matricu nacionalističke isključivosti u odnosu prema sopstvenom okruženju iz 90-tih. Taj obrazac je, zapravo, glavni razlog što se i danas na njenu (samo)proglašenu kooperativnost gleda sa povećom dozom rezervisanosti i nepoverenja. Iskustvo je oduvek bilo najbolja škola. Diplomatija, koja svoje frustracije, povremeno i izlive besa zbog gubitka Kosova i visokog stepena nerazumevanja drugih za njene traume, lutanja i zablude, iskaljuje na, uslovno rečeno, slabijima od sebe, postaje odlučujući razlog tome što Srbija i dalje figurira kao država kojoj se ne može baš preterano verovati i od čijih političara treba stalno strepeti. Njih kao da ponovo i sve intenzivnije i drskije zahvata sindrom (samonametnute) veličine i uverenja da su – uprkos svemu tragičnom što se krivicom srpske politike ispodešavalo na prostorima bivše Jugoslavije – regionalni lider. Nezaobilazni faktor stabilnosti, a, kako vreme odmiče, sve se češće od njenih vodećih ljudi može čuti i floskula (koja više liči na pretnju) da stabilnost regiona presudno zavisi od stabilnosti Srbije. Neće biti iznenađenje ako uskoro neko kaže i da je Srbija – balkanski tigar. Najpre se pominjao Zapadni Balkan, potom Jugoistočna Evropa, a nakon posete Medvedeva veliki su izgledi da politička garnitura Srbije samu sebe ukrasi i epitetom – svetskog faktora. Jer država koja sebe lansira kao strateškog partnera i tako važnih zemalja kao što su Rusija i Kina, a pritom gubi iz vida da mali nikada ne mogu biti ravnopravni partneri velikima, pokazuje visok stepen nemoći, a postaje i lak plen (moneta) za potkusurivanje. Njena politička elita gubi osećaj za realnost i meru, srlja u avanture ne vodeći računa o rizicima i cehu koji će se na kraju platiti, a njena nesposobnost da se otrgne od instrumenata i političkih i nacionalističkih modela bliske i dalje prošlosti najčešće se pretvara u (ne)kontrolisano izazivanje sukoba i sporova sa okruženjem, pre svega, u manir da se drugima određuju pravila ponašnja i, što je još gore, u arogantne, agresivne, čak preteće zahteve da se – „u interesu regionalne stabilnosti“ – svi drugi prilagode njoj.\nTo su, bez sumnje, obeležja politike koja ignoriše činjenice, čiji spoljnopolitički kurs (ako se tako može nazvati kukanje i moljakanje po svetu) ide drumom, a stvarni život šumom. Svesno se potiskuje realnost, recimo, da je još pre godinu dana Makedonija priznala Kosovo, jer se od Skoplja ipak traži da se ponaša kao da se ništa nije dogodilo, što znači i da ono ne može trgovati srpskom teritorijom sa „nekim tamo entitetima“. Drugim rečima, osporava se pravo drugim državama da vode računa pre i iznad svega o sopstvenim interesima. Beograd je, i ovim povodom, u stvari najviše iziritiran činjenicom da je sporazumom Makedonije i Kosova o demarkaciji granice u neku ruku dezavuisana tadićevsko-jeremićevska propagandna matrica da je, navodno, dobijena velika dipklomatska bitka u opstrukciji daljeg međunarodnog priznanja Kosova, čak do mere da se domaćoj javnosti svakodnevno servira „čvrsto uverenje“ kako će Međunarodni sud pravde presuditi u korist Srbije, posle čega kosovski Albanci neće imati drugog izbora nego da se vrate za pregovarački sto sa Beogradom. Ova iluzija se sistematski pothranjuje, pa se svaki potez drugih, pre svega, susednih zemalja, koji odudara od te svesno proizvedene fiksacije, proglašava „neprijateljskim činom“.\nMožda će amabasador Makedonije Georgievski ovog puta proći bolje nego njegov prethodnik, jer ni Beogradu ne bi trebalo da odgovara repriziranje prošlogodišnje diplomatske predstave sa „proterivanjem“. To, opet, ne znači i da neće biti razloga da strepi od toga koliko dugo će mu mandat trajati.


NSinfo: Kako - od Beograda do Budimpešte za manje od tri sata\nKako - od Beograda do Budimpešte za manje od tri sata\nPredstavnici Radne grupe carina Kine, Mađarske, Makedonije i Srbije za sprovođenje protokola o saradnji u olakšavanju postupka carinjenja su završili sastanak\nAnalizirali su sprovođenje Okvirnog protokola za saradnju u olakšavanju postupka carinjenja koji su te službe potpisale na Samitu Kine i 16 zemalja Srednje i Istočne Evrope u Beogradu 2014. godine.\nKako se navodi u saopštenju Uprave carine Ministarstva finansija Srbije, protokolom se strane obavezuju da će pojačati saradnju pre svega radi pojednostavljenja procedure, obezbeđivanja olakšica za privrednike, pružanja tehničke pomoći razmenom stručnjaka i organizovanjem obuka za primenu savremene tehnologije.\n"Da bi se novom prugom na relaciji Beograd - Budimpešta, čija izgradnja treba da počne u novembru, vreme putovanja i transporta robe između glavnih gradova Srbije i Mađarske smanjilo na manje od tri sata, neophodno je da se usaglase i ubrzaju granične procedure", rekao je zamenik direktora Uprave carina Srbije Veselin Milošević.\nMakedonija, Srbija i Mađarska su na putu za transport kineske robe od grčke luke Pirej, te je neophodno da carinske službe usaglase postupke.\nTokom dvodnevnog sastanka delegacija Uprave carina Srbije je prikazala svoje metode kontrole, predstavnici Mađarske su demonstrirali primenu novih vrsta carinskih plombi u železničkom saobraćaju, predstavnici Makedonije su predstavili primere svog rada, a delegacija kineske carine pretovar prekograničnih pošiljki.\nVozom preko Žeželja u januaru: "Od BG do NS i od NS do SU za nešto više od pola sata"\nPola Žeželjevog mosta na mestu: Početkom oktobra i luk sa novosadske strane stiže na stub\nLuk novog Žeželjevog mosta stigao na stub - sledi montaža (VIDEO 8 dana za 1 minut)\n... ap vojvodina, evropa, Novi Sad, posao, putovanja, srbija, voz, zanimljivosti


Canon i-SENSYS MF8550Cdn - i-SENSYS Laser Multifunction Printers - Canon Serbia\nIzuzetno produktivni, umreženi višefunkcionalni uređaj sa funkcijom štampanja sa mobilnih uređaja. Omogućava efikasnu komunikaciju u malim preduzećima zahvaljujući funkcijama koje su jednostavne za korišćenje.\nSpreman za mrežu, uz podršku za PCL 5c/6\nDetaljnije pogledajte Canon i-SENSYS MF8550Cdn\nUz i-SENSYS MF8550Cdn neće vam nedostajati načina za povezivanje, bez obzira da li to želite da uradite sa stola, mobilnog uređaja, tablet računara ili iz informatičkog oblaka. Ugrađena podrška za tehnologiju Apple AirPrint™ automatski detektuje štampač radi štampanja dokumenata direktno sa iPhone ili iPad uređaja. Besplatna aplikacija Mobile Printing kompanije Canon takođe omogućava bežično štampanje sa Apple iOS uređaja. Gde god da se korisnici nalaze, mogu da štampaju na ovom višenamenskom uređaju preko Interneta pomoću usluge Google Cloud Print.\ni-SENSYS MF8550Cdn je spreman za mrežu i omogućava neprimetnu integraciju u poslovne operacije zahvaljujući podršci za industrijski standard PCL5c/6.\ni-SENSYS MF8550Cdn omogućava brz, produktivniji rad. Štampanje i kopiranje dokumenata u boji i crno-belih dokumenata obavlja se brzinom od 20 stranica u minuti, uz pomoć mehanizma za automatsko dvostrano uvlačenje dokumenata kapaciteta 50 listova. Quick First-Print tehnologije kompanije Canon i kratko vreme do prvog otiska smanjuju vreme čekanja na otiske.\nUštedite vreme i radite efikasnije tako što ćete dokumente distribuirati pomoću funkcije SEND kompanije Canon. Ona omogućava skeniranje i slanje dokumenata direktno u e-poštu, mrežnu fasciklu ili na USB memorijski uređaj. Radi veće fleksibilnosti, skenirane dokumente je moguće slati e-poštom na pametne telefone i tablet računare korisnika, a zatim ih štampati na uređaju i-SENSYS MF8550Cdn pomoću funkcije štampanja sa mobilnih uređaja.\nTehnologija On-Demand Fixing kompanije Canon štedi vreme i novac bez kompromisa po pitanju performansi. Uz usklađenost sa programom ENERGY STAR®, i-SENSYS MF8550Cdn ima najnižu na tržištu potrošnju energije u režimu mirovanja od samo 1 W.\nSaznajte više o Canon i-SENSYS MF8550Cdn, njegovim karakteristikama i mogućnostima.


Nacionalna služba za zapošljavanje - Događaji - U Kragujevcu održana obuka za aktivno traženje posla po programu „Zajedno za zajednicu“ \nU Kragujevcu održana obuka za aktivno traženje posla po programu „Zajedno za zajednicu“\nKragujevac | Događaj, 26. април 2021.\nU okviru programa „Zajedno za zajednicu“ (Cash for Work), predstavnici NALED-a su u prostorijama kragujevačkog Crvenog krsta prošle nedelje održali obuku za aktivno traženje posla (ATP). Obuka se, zbog epidemioloških mera, realizovala sa dve grupe nezaposlenih lica, kojima su po završetku uručeni sertifikati i „Vodič za aktivno traženje posla“.\nProgram je usmeren na nezaposlene osobe iz marginalizovanih i osetljivih grupa: Rome i Romkinje, samohrane majke, žene žrtve nasilja, osobe sa invaliditetom, dugoročno nezaposlene, bivše osuđenike i članove njihovih porodica. Nakon obuke, 35 polaznika programa „Zajedno za zajednicu“ od aprila do avgusta će biti angažovano po modelu javnih radova u nekoj od javnih ustanova, preduzeća, kod privrednih subjekata ili udruženja.\n„Potencijalnim poslodavcima koji preko ovog programa angažuju nezaposlene biće isplaćena zarada i nadoknađeni troškovi za poreze i doprinose, kao i troškovi prevoza i nabavke opreme za radnike. Za radno angažovana lica projekat će obezbediti i dezinfekciona sredstva i zaštitne medicinske maske“, kaže dr Gordana Damnjanović, članica Gradskog veća za zdravstvenu i socijalnu zaštitu.\nATP obuku za nezaposlene Kragujevčane održala je Aleksandra Grubin iz NALED-a, koja je polaznike upoznala sa svim aspektima aktivnog traženja posla, od pisanja radne biografije (CV), preko izvora i načina traženja posla, konkurisanja i što boljeg predstavljanja poslodavcima znanja i iskustva kandidata, do direktne komunikacije sa poslodavcem prilikom prijavljivanja za posao.\n„Cilj programa je poboljšanje ekonomskog položaja i uslova života marginalizovanih grupa i ublažavanje negativnih posledica pandemije kovid-19. Ovaj koncept obuhvata potrebe ciljnih grupa, njihove kapacitete i resurse, s posebnim osvrtom na uslove tokom pandemije, kada se sve realizuje onlajn“, objašnjava Grubinova.\nNezaposleni koji budu angažovani po ovom programu, obavljaće poslove u oblasti socijalne i humanitarne zaštite, kao što su održavanje i obnavljanje javne infrastrukture, čišćenje rečnih korita i održavanje higijene u javnim ustanovama i prostorima. Takođe, obavljaće i poslove koji se tiču kulturnih delatnosti, poput anketiranja građana u projektima od javnog interesa, sakupljanja i prerade otpada i sve druge aktivnosti koje su od interesa za lokalnu zajednicu i unapređenje ekonomije.\nProgram „Zajedno za zajednicu“ se realizuje u šest lokalnih samouprava, u okviru projekta Nemačke razvojne saradnje (GIZ) „Inkluzija Roma i drugih marginalizovanih grupa u Srbiji“, zajedno sa Ministarstvom za ljudska i manjinska prava i društveni dijalog Republike Srbije, NALED-om, Asocijacijom koordinatora za romska pitanja i Nacionalnom službom za zapošljavanje (NSZ).\nPolaznici su tokom obuke imali priliku da se upoznaju i sa uslugama koje pruža Nacionalna služba za zapošljavanje, kao i sa svim aktuelnim javnim pozivima za realizaciju programa i mera aktivne politike zapošljavanja u ovoj godini. Najveće interesovanje polaznici su iskazali za program samozapošljavanja, javne radove i stručnu praksu.\nStudenti strukovnih studija upoznati sa potrebama lokalnog tržišta rada datum objave: 14. јун 2021. Nacionalna služba za zapošljavanje je za studente Akademije strukovnih studija u Užicu, organizovala prezentaciju na temu „Situacija na lokalnom tržištu rada i programi i mere aktivne politike zapošljavanja NSZ u 2021. godini“.\nHorizontalno i vertikalno osnaživanje žena sa invaliditetom datum objave: 14. јун 2021. U organizaciji Saveta za rodnu ravnopravnost grada Kraljeva održana je peta radionica u okviru projekta „Horizontalno i vertikalno osnaživanje žena sa invaliditetom“, koji se realizuje u okviru programa „Podrška Vlade Švajcarske razvoju opština kroz unapređenje dobrog upravljanja i socijalne uključenosti – SWIS PRO“.\nSporazum pokrajine i Saveta mađarske nacionalne manjine datum objave: 10. јун 2021. U Pokrajnskoj vladi AP Vojvodine danas je potpisan sporazum o saradnji Pokrajinskog sekretarijata za privredu i turizam, Pokrajinske službe za zapošljavanje i Nacionalnog saveta mađarske nacionalne manjine.\nPrezentacija javnih poziva Nacionalne službe za zapošljavanje na Voždovcu datum objave: 12. мај 2021. U sali Skupštine GO Voždovac održana je prezentacija programa Nacionalne službe za zapošljavanje, kojoj su prisustvovali poslodavaci i privrednici sa Voždovca, kao i predsednica opštine Ivana Tomić Ilić i član Veća Milan Mratinković.


Svečani prijem za Leonelu Cifrić - www.025.rs\nwww.025.rs / KULA / DRUŠTVO / Svečani prijem za Leonelu Cifrić\nLeonela Cifrić, učenica sedmog razreda OŠ „Petro Kuzmjak“ iz Ruskog Krstura, osvojila je četvrto mesto na 31. Evropskom takmičenju o poznavanju saobraćaja, koje je u organizaciji Svetske automobilske federacije (FIA) održano u gradu Ústí nad Labem (Češka).\nOna je kao deo četvoročlane srpske reprezentacije u jakoj konkurenciji FIA klubova iz 23 evropske zemlje pokazala da učenici iz kulske opštine u kontinuitetu postižu odlične rezultate ne samo u nacionalnim, već i u evropskim okvirima kada je reč o takmičenju učenika u poznavanju saobraćajnih propisa i veštini vožnje biciklom na poligonu.\nTim povodom je danas u Svečanoj sali Skupštine opštine Kula održan svečani prijem koji je organizovao Savet za saobraćaj opštine Kula. Zamenik predsednika opštine Kula Karolj Valka čestitao je Leoneli na zavidnom znanju i uspehu koje pokazala na prestižnom evropskom takmičenju i uručio joj biciklo kao znak pažnje i podrške.\nOn je rekao da opština Kula u kontinuitetu beleži odlične rezultate kada je reč o poznavanju saobraćaja, a da svakako najveći doprinos tome pružaju nastavnici. – Važno je da ovoj temi posvetimo adekvatnu pažnju jer obrazovanjem dece kada je u pitanju pravilno ponašanje u saobraćaju dajemo svoj doprinos u smanjenju ukupnog broja povređene i stradale dece – kaže Valka.\nLeonela Cifrić kaže da joj je bila čast da brani boje Srbije na ovako prestižnom takmičenju i da će znanje o saobraćaju deliti sa drugovima. Ona se zahvalila opštini Kula na poklonu i nastavniku Zdenku Šomođiju na podršci i posebno naglasila važnost razvijanja svesti o saobraćajnoj kulturi.\nPored članova Saveta za saobraćaj prijemu je prisustvovala Dragana Potpara, rukovodilac društvenih delatnosti i nastavnik OŠ „Petro Kuzmjak“ Zdenko Šomođi i roditelji.\nTradicionalno nadmetanje učenika u poznavanju saobraćajnih propisa i veštini vožnje bicikala predstavlja kontinuirani oblik saobraćajne edukacije dece, sa ciljem da se najmlađi učesnici u saobraćaju na pravi način nauče saobraćajnoj kulturi – navodi se u dopisu opštine Kula.\nTags: 31. Evropsko takmičenje o poznavanju saobraćaja, grad Ústí nad Labem (Češka), Leonela Cifrić, OŠ „Petro Kuzmjak“ iz Ruskog Krstura, Reprezentacija Srbije, Svetska automobilska federacija (FIA)


Vesti online / Vesti / Srbija / Mičel: Kosovo ima pravo na vojsku; Vučić - Ko im daje to pravo?!\nPomoćnik državnog sekretara SAD za Evropu i Evroaziju Ves Mičel je tokom konferencije za medije sa predsednikom Srbije Aleksandrom Vučićem naveo da Kosovo ima pravo da formira profesionalne snage koje će se baviti bezbednošću i da to ne bi bila nikakva pretnja Srbiji i Srbima.\nSuprotni stavovi po pitanju Kosova: Ves MIčel i Aleksandar Vučić\n- Kosovo ima pravo da formira profesionalne snage koje će se baviti bezbednošću i koje bi uključile i kosovske Srbe i niko nema pravo da zabarni Kosovu da razvija takve strukture - rekao je Mičel.\n* Mičel: Ovo je moja osnovna poruka Beogradu i Prištini\nNa osnovu čega vojska?\nNe postoji nijedan pravni međunarodni akt koji može da opravda formiranje oružanih snaga Kosova, i Srbija će se tome suprotsavljati, rekao je danas predsednik Srbije Aleksandar Vučić i dodajući da je taj stav nedvosmisleno preneo i visokom američkom zvaničniku Vesu Mičelu.\n- Ne postoji i ne može da ga izmisli niko ni u SAD, ni u EU. U skladu s vojnotehničkim sporazumom iz Kumanova, nikakve vojne snage Kosova ne mogu da postoje, samo KFOR može da postoji - poručio je.\nVraćanje srpskih snaga bezbednosti\n- Ja zato pitam sve naše goste da i navedu jedan član, paragraf koji daje za pravo bilo kome da takvu vojsku formira - upitao je Vučić , a zatim poručio:\n- Oni to zasnivaju na tome što su priznali nezavisnost Kosova, Amerikanci prema tome imaju poseban odnos i posebne veze s Kosovom, i pošto ih priznaju smatraju da imaju pravo da formiraju snage bezbednosti.\nSrbija, međutim, dodao je, ne misli tako o tome, suprotsavlja se i suprotstavljaće se i dalje, i to je, kaže, i Mičelu preneo nedvosmisleno.\n- Moj je posao da štitim naše interese i da govorim u skladu sa zakonom, a osim toga ne mislim da bi takav potez (formiranje kosovskih bezbednosnih snaga) doprineo bilo čijoj stabilnosti u regionu - zaključio je.\nSRBIJA Amerika i Priština pripremile specijalnu ponudu za Beograd?


Posthumna izložba crteža arhitekte Vladimira A. Milića - GradPrijedor.com - Portal grada Prijedora\nHome»Kultura»Posthumna izložba crteža arhitekte Vladimira A. Milića\nPosthumna izložba crteža arhitekte Vladimira A. Milića\nU izložbenom prostoru Muzeja Kozare u Prijedoru sinoć je otvorena izložba crteža prerano preminulog arhitekte i profesora Vladimira A. Milića. Direktor Muzeja Milenko Radivojac rekao je da je ovo specifična izložba Prijedorčanina koji je svakodnevno strastveno pisao i crtao i za relativno kratko vrijeme doktorirao i bio docent na Arhitektonskom fakultetu u Beogradu. „Izreka da nije važno koliko čovjek živi, već koliko iza sebe ostavi ovdje se pokazuje u pravom smislu. Vladimir je sa 42 godine ostavio mnogo crteža, ali i nekoliko knjiga, stručnih radova, stotinu članaka, prikaza, komentara, eseja i drugih priloga iz oblasti urbanizma, arhitekture i srodnih tema“, istakao je Radivojac.\nPrema njegovim riječima, nesumnjivo je da je iza Vladimira A. Milića ostalo veliko prijateljstvo sa kolegama, jer je otvaranju izložbe večeras prisustvovalo 15-ak profesora i kolega sa arhitektonskih fakulteta iz Beograda i Banjaluke. Izložbu je otvorio Vladan Đokić, profesor sa Arhitektonskog fakulteta u Beogradu, kojem je Vladimir Milić bio kolega i kum. „Pet godina posle Vladimirove smrti, došli smo na izložbu njegovih crteža u njegovom rodnom gradu odakle je poneo darovitost, naročito iskazanu u crtanju, ali i u pisanju. Vladimir je bio jedinstvena ličnost, jer je izuzetno crtao i pisao, što je veoma rijetko za arhitekte“, rekao je Đokić.\nOtvaranju izložbe prisustvovao je i dekan Arhitektonskog fakulteta iz Beograda Vladimir Mako. „Ovaj skup, koji večeras potvrđuje istinu da Vladimira Milića nema, ali da je iza njega ostalo njegovo delo, svojevrsna je poruka mladima da rade, ostave delo iza sebe, jer je to jedino što će iza njih ostati jednog dana. Vladimir nikad nije zaboravljen na našem fakultetu i rado se sećamo njegovih ideja, jer čovek živi kroz svoje ideje i svoju duhovnost“, rekao je Mako. Izložba, koju čini 50 crteža Vladimira Milića, biće otvorena do 5. aprila.


Gradski odbornici su na današnjoj sednici Skupštine Beograda usvojili Odluku o građevinskom zemljištu koja je usklađena sa izmenama Zakona o planiranju i izgradnji ("Sl. glasnik RS", br. 72/2009, 81/2009 - ispr., 64/2010 - odluka US, 24/2011, 121/2012, 42/2013 - odluka US, 50/2013 - odluka US, 98/2013 - odluka US, 132/2014 i 145/2014).\nImajući u vidu značaj dopune i izmene tog zakona, pristupilo se donošenju posebne odluke kojom se definiše način raspolaganja građevinskim zemljištem. Osnovne karakteristike izmena Zakona o planiranju i izgradnji odnose se na to da ovaj zakon teži načinu uređenja građevinskog zemljišta, za razliku od dosadašnjih zakonskih rešenja koje su imale za cilj davanje u zakup, i to dugoročni, na period od 99 godina. Sada je izvršena korekcija u načinu rasplaganja građevinskim zemljištem. Izmenama Zakona o planiranju i izgradnji prepušteno je lokalnim samoupravama da urede i pitanje konverzije prava zakupa u pravo svojine.\nOdluka o raspolaganju stanovima Grada Beograda doneta je jer je Grad Beograd donošenjem Zakona o javnoj svojini ("Sl. glasnik RS", br. 72/2011, 88/2013 i 105/2014) i Zakona o socijalanom stanovanju ("Sl. glasnik RS", br. 72/2009) dobio nove nadležnosti i ovlašćenja u oblasti stanovanja i raspolaganjem stanovima u javnoj svojini grada.\nImajući u vidu specifičnosti spomenutih zakona u pogledu raspolaganja, bilo je neophodno da se na što celishodniji način otvori mogućnost rešavanja stambenih potreba građana Beograda, onih bez stana sa srednjim i nižim primanjima, kojima se pruža podrška u rešavanju stambenih potreba. Odlukom su utvrđene i posebne kategorije koje imaju pravo konkurisanja. Utvrđuje se i obaveza grada da pružanjem usluga korišćenja stanova u zaštićenim uslovima rešava stambene probleme najsiromašnijih i socijalno ugroženih građana iz posebno ranjivih grupa.\nUsvojena je i informacija o potrebi osnivanja Društva sa ograničenom odgovornošću Naučno-tehnološki park "Beograd". Nacrtom ugovora o osnivanju ovog društva predviđeno da osnivači budu Republika Srbija sa 60% udela, i Grad Beograd i Univerzitet u Beogradu sa po 20% udela u ukupnom kapitalu društva.\nIzvor: Vebsajt grada Beograda, 16.4.2015.


Pejčinović: "Može i treba bolje" - Sportske.net\nPejčinović: "Može i treba bolje"\nDefanzivac Nice Nemanja Pejčinović odigrao je svih 90 minuta prvog prijateljskog susreta Srbije na turneji po Americi i konstatovao da "Orlovi" moraju da poprave utisak u duelima sa Panamom i Brazilom.\nSrpski internacionalac Nemanja Pejčinović debitovao je u dresu sa nacionalnim grbom u prijateljskom susretu sa Jamajkom koji su "Orlovi" dobili rezultatom 2:1 u ponedeljak uveče.\nPred selidbu u Čikago, gde Srbiju u subotu očekuje duel sa Panamom, Pejčinović se osvrnuo na 90 minuta duela sa "Rege Bojsima" i konstatovao da kvalitet reprezentacije nije došao do kraja do izražaja.\n"Može i treba da bude bolje nego što je bilo protiv Jamajke u Njujorku. Bez obzira na činjenicu da protivnik nije bio vrhunskog kvaliteta, nama je svaki minut bitan jer su sve bliže utakmicekvalifikacija za evropsko prvenstvo. Važno je da smo pobedili, a greške možemo da ispravimo već u Čikagu, protiv Paname" istakao je Pejčinović.\nEkspedicija reprezentacije Srbije otputovala je u sredu put Čikaga gde u subotu igra drugi prijateljski susret na turneji po američkim kontinentima.\nUtakmica sa Panamom zakazana je za subotu od 19 časova po lokalnom, odnosno od 1 čas posle ponoći po srednjeevropskom vremenu.\nNakon duela sa Panamom "Orlove" čeka najvažnija utakmica u prvom delu 2014. godine jer će u Sao Paolu 6. juna gostovati domaćinu predstojećeg Svetskog prvenstva, selekciji Brazila.


Veton Suroi: Kosovo dovelo u pitanje svoju nezavisnost - 19.02.2019, Sputnik Srbija\nVeton Suroi: Kosovo dovelo u pitanje svoju nezavisnost\nKosovo je danas država koja je dovela u pitanje svoju nezavisnost, teritorijalni integritet i ustav, ocenio je prištinski publicista Veton Suroi povodom 11... 19.02.2019, Sputnik Srbija\nCC BY 4.0 / Vikipedija/Arianit / Veton Suroi\nCC BY 4.0 / Vikipedija/Arianit /\nKosovo je danas država koja je dovela u pitanje svoju nezavisnost, teritorijalni integritet i ustav, ocenio je prištinski publicista Veton Suroi povodom 11 godišnjice kosovske nezavisnosti za list „Koha ditore“.\nPrema njegovim rečima, određena grupa ljudi, koja se već dugo identifikuje sa kosovskim predsednikom Hašimom Tačijem, projekat nezavisnosti je pretvorila u projekat pljačke, ličnog bogaćenja, a zbog gubitka perspektive sve češće se može čuti „nikada nije kasno da se ostave duvan i Kosovo“.\n15 Februar 2019, 16:41\nSuroi navodi da takse uvedene Srbiji treba ukinuti, ali dodaje da nije poznato ni kada ni kako će to biti učinjeno.\nCilj je bio da se radi na normalizaciji odnosa između Srbije i Kosova, stvaranju prostora za slobodno kretanje robe, kapitala i ljudi, rekao je on i ocenio da bi bilo dobro ako bi se paralelno radilo na suspenziji taksi i jačanju pregovaračkog okvira između Kosova i Srbije.\nKomentarišući odnos međunarodne zajednice prema Kosovu i kosovskim liderima, Suroi konstatuje da nije samo „izveštaj Dika Martija stvorio Specijalni sud, već celokupni odnos međunarodne zajednice prema Kosovu“.\n„Naša država godinama plaća agencije za lobiranje u Vašingtonu i na drugim mestima, ne da bi one unapredile interese zemlje, već da bi sprečile da Tači ode u zatvor“, rekao je Suroi.\nKako je on dodao, iz tog ugla gledano, „za one sa slabim pamćenjem“, mora podsetiti da su pre nekoliko godina ambasadori najuglednijih zemalja na Kosovu izjavili da je Zajednica srpskih opština, koju je Tači prihvatio, u interesu Kosova.\nSuroi je za „Koha ditore“ rekao da Kosovo mora da se vrati na čvrstu platformu koja zahteva pregovore o dobrosusedskim odnosima, a ne o prisustvu Srbije na Kosovu.\nNa pitanje šta se moglo postići za 11 godina državnosti, Suroi je ocenio da je Kosovo postalo država u kojoj je većina stanovništva funkcionalno nepismena i besperspektivna.\n19 Februar 2019, 14:33\nUlaganja su otišla na korupciju, zapošljavanje u javnom sektoru ljudi bliskih stranci ili klanu…\n„Za veliku većinu građana, Kosovo je sinonim za društvene mreže na kojima većina provodi vreme“, rekao je publicista.\n„A trebalo je biti drugačije, tako da Kosovo ne trguje nezavisnošću, da ulaže u ljudski kapital kroz obrazovanje, stvara ambijent za razvoj privrede, preduzetništva i poljoprivrede. Umesto na asfaltiranje, dve milijarde evra mogle su biti uložene za proizvodnju struje, očuvanje životne sredine ili za otvaranje radnih mesta“, rekao je on.\nSuroi skreće pažnju i na Tačijeva ponavljanja da je spreman da načini ovu ili onu izmenu ustava, čime pravi dve greške i šalje poruku da se „može ići u kupovinu kad god poželi“ i pokazuju da je sve podložno pregovaranju, preneo je Tanjug.\n„Jer ako se može pregovarati o području i ustavnom uređenju zemlje, onda se ceo paket nezavisnosti zapečaćen mišljenjem Međunarodnog suda pravde 2010. godine može dovesti u pitanje“, navodi Suroi.


Mobilni telefoni, 06.04.2017, 09:30 AM\nBezbednosni istraživač iz Googleovog tima Project Zero otkrio je sofisticirani i veoma opasni bag u Wi-Fi čipovima Broadcoma, koji snabdeva proizvođače iPhone, Nexus i Samsung uređaja.\nJednostavno rečeno, ako ste na istoj Wi-Fi mreži kao i napadač, na primer oboje koristite istu javnu Wi-Fi pristupnu tačku, on može hakovati vaš uređaj a da vi toga uopšte niste svesni.\nBaniamini je ovaj napad demonstrirao na Nexusu 6P, ali problem imaju svi uređaji sa Broadcom WiFi SoC, uključujući i Nexus 5 i 6, većinu Samsungovih vodećih uređaja, i sve modele iPhonea od iPhone 4.\nBroadcom je o ovome već obavešten. Kompanija je sarađivala sa Googleom u vezi ispravljanja ovog propusta, i dostavila ispravke svim proizvođačima ranjivih uređaja.\nApple je već objavio zakrpu za ovaj problem sa najnovijim ažuriranjem (10.3.1, koje treba instalirati što pre). Apple je ovaj propust shvatio veoma ozbiljno jer je novo ažuriranje kompanija objavila samo nedelju dana posle prethodnog. Iz Applea su objasnili da napadač koji je u dometu može da pokrene bilo koji kod na ranjivom Wi-Fi čipu.\nBaniamini je rekao da je od Broadcoma dobio uveravanja da novije verzije SoC koriste MPU, sa još nekoliko mehanizama zaštite hardvera. On je ovo ocenio kao korak u dobrom pravcu, kao i razmišljanje proizvođača o primeni mera ublažavanja exploita u budućim verzijama firmwarea.


Severnokorejsko testiranje novog višecevnog raketnog sistema uoči sve izvesnijih pregovora sa SAD - Global Defence\nLansiranje novog višeraketnog sistema 10. juna (foto: Rodong)\n11/09/2019 Saša Radomirović 0\nSeverna Koreja izvela je deseto po redu lansiranje svojih raketa od 4. maja. U ranim jutarnjim časovima severnokorejska novinska agencija KCNA potvrdila je lansiranje dve rakete sa neidentifikovane lokacije. Testiranje se odigralo u utorak u prisustvu lidera Kim Džong Una, koji je postao redovan ,,gost“ na ovakvim manevrima.\nKim Džong Un nakon poslednjeg lansiranje (foto: Rodong)\nOvaj višeraketni sistem velikog kalibra prvi put je testiran 24. avgusta. Kao i prethodno, lansiranje je bilo, prema rečima KCNA, u potpunosti uspešno. Rakete su letele nekih 330 km u daljinu i pale su u Istočno more.\nIako vojni vrh zajedno sa Kim Džong Unom nije želeo da otkrije lokaciju, pojedini snimci ukazuju da se lansiranje zapravo odigralo iz vazduhoplovne baze Kaečon.\nLansiranje rakete iz baze Kaečon (foto: KCNA)\nInteresantno je i to da je prema zvaničnim informacijama testiranje sa dve rakete izvršeno uspešno. Međutim, dostupne fotografije ukazuju da su od ukupno četiri lansera tri rakete napustile lansirne cevi, što nam govori da je jedna raketa doživela određene probleme prilikom leta.\nJasno je da Pjongjang ima za cilj da izvrši proveru karakteristika ovog višeraketnog sistema, posebno po pitanju preciznosti, brzine leta, kao i dometa. Samim testiranjem moguće je utvrditi određene anomalije koje se pojavljuju i koje je neophodno otkloniti kako bi sistem ušao u serijsku proizvodnju. Stoga, realno je da se lansiranja nastave i u narednom periodu.\nZanimljivo je da poslednji raketni manevar dolazi svega nekoliko sati nakon što je severnokorejska vice ministarka spoljnih poslova Čoe Son Hui rekla da je njena zemlja spremna da nastavi pregovore sa SAD. Hui je rekla da bi dve zemlje mogle da se sastanu već krajem septembra.\nSerija Kimovih raketnih testiranja nije odvratila Trampa od namere za nastavak pregovora sa Severnom Korejom. On njih ne vidi kao direktnu pretnju po njegovu zemlju, jer je reč o projektilima kratkog dometa, koji ne mogu pogoditi obalu Severne Amerike.\nDonald Tramp i Kim Džong Un sastali su se prvi put prošle godine u Singapuru, gde je načelno postignut dogovor o denuklearizaciji, ne precizirajući šta to tačno znači i na koji način je to moguće postići. Nova runda razgovora desila se u februaru na samitu u Hanoju. Tada su pregovori propali, očigledno zbog maksimalističkih ciljeva obeju strana.\nPoučeni prethodnim susretom, novi krug razgovora mogao bi biti uspešniji jedino ukoliko obe strane izađu sa određenim izmenama za pregovarački sto.


Beta 23. marta 2018. 11:10\nZapadni Balkan nije medju prioritetima ruske spoljne politike, ali Moskva želi da iskoristi svoju popularnost u delovima tog regiona da bi proširila svoj medjunarodni uticaj i sprečila dalje širenje NATO, ocenio je za Dojče vele (Deutsche Welle – DW) Maksim Samorukov stručnjak moskovskog Karnegijevog centra za rusku spoljnu politiku i odnose sa Balkanom.\nNa pitanje šta Rusija zaista želi na Zapadnom Balkanu i gde se taj region nalazi na spisku prioriteta spoljne politike Kremlja, Samorukov je rekao da je Zapadni Balkan od marginalnog značaja za rusku ekonomiju i za njene bezbednosne interese.\n„U odnosu na Kinu, postsovjetski prostor ili Bliski istok, Zapadni Balkan nije medju prioritetima ruske spoljne politike, pogotovo sada kada Moskva pokušava da svoje medjunarodne veze preusmeri sa Evrope na Aziju. Rusija je, medjutim, i dalje zainteresovana za taj region kao tranzitno područje za energetske projekte, a želi i da iskoristi sopstvenu popularnost u odredjenim delovima balkanskih društava kako bi proširila svoj medjunarodni uticaj, sprečila dalje širenje NATO i Evropi pokazala da je u stanju da izazove probleme u EU, a sve to kao odgovor na aktivnosti Unije u post-sovjetskim zemljama“, naveo je Samorukov.\nPo njegovim rečima, Moskva svojom politikom na Balkanu šalje u stvari poruku EU: „Ako želite da u vašem susedstvu budemo konstruktivni, budite i vi oprezniji u našem“.\n„Poenta Kremlja je sledeća: Sve dok EU odbija da prizna specijalne interese Moskve u zemljama kao što su Ukrajina, Belorusija i Moldavija, Rusija će reagovati na taj način, i pružaće podršku Miloradu Dodiku, makedonskim nacionalistima, crnogorskim Srbima i drugim političkim snagama koje ometaju realizaciju vizije EU o konačnom rešavanju sukoba na Balkanu“, rekao je on.\nSamorukov je naveo da „takav pristup Zapadnom Balkanu zaista ne donosi mnogo, ali ta ruska zabluda se i ne bazira na racionalnim proračunima“, već „više ima veze s osećajem da ih Zapad nepravedno tretira, što i dalje povezuje velike delove Rusije i balkanske političke elite“.\nSamorukov je rekao i da ruska politika na Balkanu donosi veoma malo direktnih troškova za Moskvu jer „većinu posla obavljaju lokalni akteri koji rade za svoje interese, a koji su često kompatibilni s ruskim“.\n„Moskva nema nekakvu veliku strategiju za Zapadni Balkan i ne namerava da bilo koju zemlju iz tog regiona izvlači iz evropske orbite. Rusija će biti zadovoljna ako uspori integraciju Zapadnog Balkana u NATO, pokazujući ujedno time da se njen uticaj prostire daleko van granica bivšeg Sovjetskog Saveza“, rekao je on.\nOn je ocenio da s obzirom na brojne unutrašnje probleme na Balkanu, nizak kvalitet tamošnjih političkih elita i dugogodišnji nemar Zapada prema tom regionu, Rusiji i nije potrebno mnogo napora da taj zadatak obavi, ali da bi situacija mogla i da se promeni, jer su EU i NATO postali aktivniji u regionu.\nNa pitanje kakve bezbednosne garancije Rusija može da pruži zemljama Zapadnog Balkana koje bi bile efikasnije od onih koje nudi evropski projekat Samorukov je rekao da su „ruski vojni kapaciteti već preopterećeni brojnim obavezama u postsovjetskim državama, na Bliskom istoku i generalnom modernizacijom njenih oružanih snaga“.\n„Moskva, dakle, nije preterano zainteresovana da preuzima još i bezbednosne probleme Zapadnog Balkana. Pored toga, Rusija smatra da su aktuelni sukobi na Balkanu direktan rezultat lošeg upravljanja Zapada procesom raspada Jugoslavije. Prema Moskvi, Zapadni Balkan je u sferi uticaja Evropske unije i tamošnji sukobi rezultat su grešaka EU, pa je zato neophodno da Unija to i raščisti“, naveo je Samorukov.\nPo rečima tog stručnjaka, transfer ruskih borbenih aviona i druge vojne opreme u Srbiju nema veze s regionalnim vojnom ravnotežom, niti s poslovnim interesima Rusije, već je to simboličan gest koji za dve strane ima čisto političku vrednost.\n„Srbija će morati da potroši milione evra za modernizaciju te opreme kako bi je osposobila za korišćenje i integrisala je u svoje oružane snage. Ali ti troškovi i nisu važni, jer je za rukovodstvo Srbije glavni cilj bio da se pokažu kao pravi srpski nacionalisti i patriote, i kako vode raznoliku spoljnu politiku“, rekao je on.\nNi Rusija, dodao je Samorukov, neće od toga zaraditi bogatstvo, jer se većina opreme donira ili prodaje s velikim popustom. „Interes Moskve jeste da pokaže da i dalje postoji velika potražnja za njenom vojnom opremom u raznim delovima sveta, uključujući i Evropu, a i da međunarodni uticaj Rusije nije ograničen samo na post-sovjetski prostor“, naveo je Samorukov.\nNa pitanje zašto se Rusija na Zapadnom Balkanu ne uključuje više u investicije u infrastrukturu, zašto ne daje zajmove, ne učestvuje u obrazovnoj razmeni ili naučnim projektima, Samorukov je rekao da „Moskva nikada nije bila dobra za takve humanitarne projekte, čak ni sa zemljama koje su joj bliže, kao što su Belorusija i Ukrajina, gde je bilo velikih mogućnosti za ruske obrazovne, kulturne i druge slične aktivnosti“.\n„Ruska ideja o medjunarodnoj saradnji svodi se na to da dvojica lidera redovno održavaju sastanke i objavljuju nekakve velike aranžmane – otpis duga vrednog milijarde, prodaja vojne opreme ili prirodnog gasa po mnogo nižim cenama ili zajednički energetski projekat vredan više milijardi dolara. A nekakav precizan rad niskog profila u socijalnim i humanitarnim područjima, to je za Moskvu suviše sitno da bi bilo vredno pažnje“, rekao je Samorukov za DW.\nNam šta Rusija da uspotrava integraciju u NATO, jer mi to i bez njih ne želimo. Ako treba, ratovaćemo i protiv njih i protiv NATO fašista zajedno da sačuvamo slobodu.


Do kada će EU da toleriše „Za dom spremni“ - Sputnjik Srbija\n21:30 01.03.2018 (osveženo 21:34 01.03.2018) Preuzmite kraći link\nDogađaje u nedelji za nama komentarisao je profesor doktor Slobodan Zečević sa Instituta za evropske studije.\nKako će građani zemalja kandidata za EU da shvate poruku Žana Kloda Junkera da je važna suština ulaska u Uniju, a ne određivanje datuma. Šta tačno znači njegova formulacija da odnosi Beograda i Prištine treba da počnu da se razvijaju na „novim osnovama“ i da je u tom kontekstu važan pravno-obavezujući sporazum. Zašto je taj sporazum bitan za strane investicije? Iz kog razloga je Dejvid Švendiman morao da napusti funkciju specijalnog tužioca na Kosovu?\nZa dom spremni, EU, Žan-Klod Junker, Kosovo i Metohija, Hrvatska, Srbija


RTCG - Radio Televizija Crne Gore - Nacionalni javni servis :: Kulturna galaksija :: "Poništiti odluku o dodjeli nagrade Miroslavljevo jevanđelje"\n10. 01. 2022. 11:04 >> 11:19 3\nPEN CENTAR VLADI\n"Poništiti odluku o dodjeli nagrade Miroslavljevo jevanđelje"\n"Ovogodišnja nagrada Miroslavljevo jevanđelje dodijeljena je autoru koji u svojoj knjizi i javno iznošenim stavovima nedvosmisleno pokazuje i promoviše fašistički odnos prema Crnogorcima, Bošnjacima, Muslimanima, Albancima i Hrvatima, dakle, prema apsolutnoj većini građana Crne Gore", kazali su iz Pen centra.\nOd Vlade traže da poništi odluku o ovogodišnjoj dodjeli nagrade Miroslavljevo jevanđelje.\n"U interesu sprečavanja daljnje i sve dublje fašizacije koju jasno pokazuje njena kulturna i obrazovna politika. Donošenjem skandalozne odluke, žiri je pokazao neskriveni afinitet prema fašizaciji crnogorskog društva, kao i podršku 'crnogorskoj' verziji fašističkog zla protiv koga se već 100 godina bori cijeli civilizovani svijet", kazali su iz Pen centra.\nTraže i da Vlada Crne Gore smijeni žiri za dodjelu nagrade Miroslavljevo jevanđelje.\n"Uprava Crnogorskoga PEN centra upozorava Vladu Crne Gore da će se svim legitimnim sredstvima boriti protiv njene politike fašizacije institucija prosvjete, kulture i nauke. O njenoj pogubnoj politici obavijestićemo rukovodstvo Internacionalnog PEN centra, sve nacionalne PEN centre, kao i druge relevantne međunarodne adrese", navodi se u saopštenju.\n"Crnogorska kultura izložena kontinuiranim napadima"\n"TV Happy notorni promoter govora mržnje"\n07. 01. 2022. 5\nKandidati za TS dokaz da politička većina ne radi u interesu CG


Hajde da pričamo o… - Forum mladih sa invaliditetom\nHome / Podrška poslodavcima / Hajde da pričamo o…\nU petak, 25. juna, Forum mladih sa invaliditetom organizovao je događaj u hotelu Holiday Inn, povodom osnivanja Platforme za zapošljavanje osoba sa invaliditetom.\nDogađaj je organizovan kako bi se izrazila zahvalnost svim saradnicima, partnerima i donorima projekta ,,Znanjem do posla”, kao i kompanijama koje su doprinele kreiranju inkluzivnog društva i poboljšanju pozicije osoba sa invaliditetom na tržištu rada.\nNa događaju su o Platformi govorili: predstavnici donatora i projekta ,,Znanjem do posla”, predstavnici Foruma mladih sa invaliditetom, kao i partneri na projektu, Delta Holding i Unija poslodavaca Srbije. Pored toga, članovima Platforme su dodeljene zahvalnice za ukazano poverenje i podršku.\nDogađaj je realizovan u okviru projekta “Znanjem do posla“, uz podršku Švajcarske agencije za razvoj i saradnju (SDC) i implementatora NIRAS-IP i SIPRU.


O nama – Zalagaonica golden Masters\nZalagaonica golden Masters > O nama\nGolden Masters osnovana je 1992. godine. Možemo se pohvaliti uspešnim poslovanjem i tradicijom dugom dve decenije. 20 godina uspešnog rada izgrađeno je na čvrstim temeljima od kojih nikada nismo odstupali :\nProfesinalnost u radu\nŽelja da se zajedničkim snaga prevaziđu problemi.\nZalagaonica Golden Masters je potpuno svesna svih nepovoljnosti na finansijksom planu koji nas već duže vreme okružuju, kako na našim prostorima tako i na globalnom nivou. S obzirom na to, poslujemo sa potpunim razumevanjem i nudimo prava rešenja kako bi naši klijenti prevazišli svoje probleme.\nDosadašnja praksa uverila nas je u ispravnost našeg poslovanja. Veliki broj zadovoljnih klijenata i naše iskustvo daju nam motiv da i nakon dve decenije nastavimo sa uspešnim radom. Uz našu pomoć rešićete probleme sa finansijama za koje ste mislili da su nerešivi.\nZalagaonica Golden Masters nije slučajno u ovom poslu. Posedujemo sertifikate čuvenih aukcijskih kuća Sotheby’s i Christies. Takođe, članovi smo GIA Alumni Asocijacije što vam garantuje poslovanje sa školovanim stručnjacima u oblasti trgovine umetničkim delima, antikvitetima, brilijantima, dragog kamenja i ostalih dragoscenosti.\nTakodje pružamo besplatnu profesionalnu pomoć/asistenciju prilikom kupovine i prodaje umetničkih dela, antikviteta i dragocenosti.\nZalog i otkup predmeta od zlata i srebra, antikviteta i ostalih dragocenosti\nUkoliko vam je hitno potreban novac, zalagaonica Golden Masters nudi pozajmice na osnovu vašeg zaloga. Pozajmice odobravamo na osnovu:\nPored davanja pozajmica u vidu novca,, bavimo se i poslovima kao što su posredovanje kada je u pitanju otkup zlata i otkup srebra. Pored posredovanja kod otkupa predmeta od zlata i srebra bavimo se i otkupom antikviteta i ostalih predmeta koji na tržištu imaju trajnu vrednost. Za sve informacije predlažemo da posetite naš lokal ili da nas kontaktirate.\nIzrada nakita i Antique gift shop\nUkoliko želite da budete primećeni, a pored toga i jedinstveni po pitanju nakita koji nosite, posetite nas i za Vas ćemo izraditi komad nakita u skladu sa vašim željama i mogućnostima. Pored izrade nakita kod nas možete kupiti određene poklone trajne vrednosti koji će svakako izmamiti osmeh i zahvalnost vaših najmilijih.


TI BiH objavio nove podatke o javnim ustanovama: Polovina direktora sebi povećalo plate, veliki broj obavlja dvostruke funkcije - Top Vijesti\nTI BiH objavio nove podatke o javnim ustanovama: Polovina direktora sebi povećalo plate, veliki broj obavlja dvostruke funkcije\nTransparency International u Bosni i Hercegovini (TI BiH) objavio je nove podatke o 1.700 javnih ustanova u Bosni i Hercegovini koji, pored ostalog, sadrže i informacije o sastavu upravljačkih tijela, platama direktora i članova uprave i nadzornog odbora. Podaci se odnose na prošlu godinu, a u poređenju sa 2020. primjetno je da 50,67% ustanova iz uzorka bilježi povećanje broja zaposlenih. Takođe više od polovine direktora javnih ustanova (50,21%) je povećalo sebi plate u odnosu na 2020. godinu.\nNa plate direktora i članova uprave i nadzornih odbora u oko 1.700 ustanova za koje je TIBIH objavio podatke, troši se skoro 25 miliona KM godišnje. U njima je zaposleno preko 85.000 radnika a sredstva kojima raspolažu zbirno iznose 2,9 milijardi KM.\nNajveće plate imaju direktori zdravstvenih ustanova, a nakon njih među najplaćenijima su rukovodioci visokoškolskih ustanova i fondova socijalne sigurnosti.\nU BiH ne postoji registar javnih ustanova, a objavljivanjem podataka o njihovom poslovanju i sastavu članova uprave, TI BiH je identifikovao brojne rukovodioce na dvostrukim funkcijama, od kojih su neki po važećim propisima u direktnom sukobu interesa.\nRukovodioci javnih ustanova često obnašaju javne funkcije u parlamentima, imaju pozicije u javnim preduzećima ili udruženjima koje se finansiraju iz budžeta.\nTI BiH je na osnovu ovih podataka i nedavno objavljenog registra dodijeljenih grantova udruženjima i fondacijama, identifikovao 74 lica koja se istovremeno nalaze u rukovodstvu javnih ustanova i udruženja koja su primala budžetska sredstva.\nOd tog broja 32 su direktora javnih ustanova iz FBiH koji su istovremeno ovlaštena lica u udruženjima finansiranim iz budžeta što zabranjuje Zakon o sukobu interesa u organima vlasti FBiH ali se on ne primjenjuje od 2013. godine pa ove slučajeve nije ni moguće prijaviti.\nIsti zakon u Republici Srpskoj ne zabranjuje ovu situaciju, iako broj funkcionera koji se nalazi na čelu udruženja i fondacija jasno pokazuje da se veliki dio novca dijeli po političkoj liniji.\nPored toga, TI BiH je poređenjem ovih podataka sa registrom javnih preduzeća identifikovao 91 lice koje se istovremeno nalazi u rukovodstvu javnih ustanova i upravi ili nadzornom odboru javnih preduzeća. Od tog broja šest lica su istovremeno direktori javnih ustanova u Federaciji BiH i članovi uprave javnih preduzeća, što opet zabranjuje Zakon o sukobu interesa u ovom entitetu. Ista situacija nije zabranjena u Republici Srpskoj, a s obzirom na to da se radi o rasprostranjenoj pojavi TI BiH već dugo predlaže unapređenje ovog zakona.\nPored toga što rukovodioci javnih ustanova obavljaju dodatne funkcije u javnim preduzećima i udruženjima koja se finansiraju iz budžeta, identifikovano je još 247 izabranih ili imenovanih funkcionera koji su istovremeno direktori, članovi upravnog ili nadzornog odbora u ovim javnim ustanovama.\nEntitetski zakoni o sukobu interesa ne zabranjuju javnim funkcionerima obavljanje funkcija u javnim ustanovama, iako TI BiH godinama insistira na tome. Ipak zanimljivo je da u Brčko Distriktu koji je prošle godine usvojio Zakon o sprečavanju sukoba interesa usklađen sa međunarodnim standardima, za sada nije identifikovan ni jedan funkcioner koji obavlja dodatne funkcije u javnim ustanovama. U Distriktu je predviđeno da funkcioner obavlja samo jednu javnu funkciju koja je nespojiva sa funkcijom u bilo kojem pravnom licu osnovanom od strane bilo kojeg nivoa vlasti u BiH.\nTI BiH se već dugo zalaže da se ovakvi zakoni usvoje i na državnom i na entitetskom nivou.\nU ovom tekstu su korišteni podaci javno dostupnih baza podataka kojima raspolaže TI BiH:\nBaza javnih ustanova u BiH – informacije o javnim ustanovama sa podacima o broju zaposlenih, budžetima i iznosima naknada za članove upravljačkih struktura na svim nivoima u Bosni i Hercegovini.\nRegistar nosilaca javnih funkcija – informacije o mandatima izabranih i imenovanih zvaničnika na svim nivoima vlasti u BiH.\nPraćenje raspodjele javnih sredstava udruženjima i fondacijama – informacije o iznosima, kriterijuma i krajnjim korisnicima javnih sredstava za finansiranje rada udruženja građana i fondacija u Bosni i Hercegovini.\nBaza javnih preduzeća – baza sa osnovnim podacima o poslovanju, finansijskim pokazateljima, izdacima za plate, rukovodiocima i članovima uprava javnih preduzeća u Bosni i Hercegovini.\nTagsdirektori javne ustanove plate podaci ti bih Transparency International


RTCG - Radio Televizija Crne Gore - Nacionalni javni servis :: Region :: BiH moguće utočište za terorizam\nPAVEL OCIJENIO 18. 09. 2016. 12:17 >> 11:57 6\nBalkan je još uvijek potencijalni izvor ratnih sukoba, ocijenio je predsjedavajući Vojnog komiteta NATO-a Petr Pavel, i poručio da Alijansa mora da posjeduje sposobnost odvraćanja protivnika i odbrane svojih članica, kao i veću ulogu u borbi protiv terorizma.\n"NATO savez mora da posjeduje sposobnost, snage i resurse za odvraćanje protivnika i odbranu svoje članice od bilo kakve prijetnje", rekao je Pavel na konferenciji za novinare u Splitu, nakon cjelodnevne konferencije Vojnog komiteta.\nKako prenosi HINA, Pavel je upozorio na opasnosti na Balkanu, ocijenivši da je situacija u tom dijelu Evrope "daleko od stabilne" i da "Balkanu prijeti islamski terorizam, ali i ruski uticaj".\n"Bosna i Hercegovina mogla bi postati utočište za terorizam", kazao je Pavel koji je, na pitanje kako procjenjuje razvoj izbjegličke krize ove jeseni, istakao da ne očekuje velike talase izbjeglica kao što se to dogodilo prošle godine.\nPredstavljajući zaključke konferencije, on je istakao da je sastanak u Splitu bio prilika da se okupe načelnici generalštabova zemalja članica Alijanse, dva strateška NATO komandanta, kao i predstavnik Crne Gore, koja je dobila pozivnicu za članstvo u NATO.\n„Kako bi raspravljali o sprovođenju odluka koje su predsjednici država i vlada donijeli na samitu NATO u Varšavi u julu", dodao je Pavel.\nSastanku u Splitu prisustvovao je načelnik Generalštaba Vojske Crne Gore, Dragan Samardžić.\nBIH Balkan Petr Pavel\nBiH popije 25.000 tona kafe i 70 miliona litara piva\nNagrada za hapšenje Gačića 25.000 eura


"Ruski operativni sistem" ni na vidiku “Ruski operativni sistem” ni na vidiku – Personal magazin\n“Ruski operativni sistem” ni na vidiku\nRusija želi da se reši „kompjuterske zavisnosti“ od Zapada. Ideja o stvaranju nacionalnog operativnog sistema u Rusiji pojavila se pre 4 godine, ali po tom pitanju nije došlo do značajnijeg…\nRusija želi da se reši „kompjuterske zavisnosti“ od Zapada. Ideja o stvaranju nacionalnog operativnog sistema u Rusiji pojavila se pre 4 godine, ali po tom pitanju nije došlo do značajnijeg razvoja zbog finansijskih poteškoća i promene prioriteta u Ministarstvu telekomunikacija i medija RF. Eksperti smatraju da Rusija u tom pogledu treba aktivnije da sarađuje sa Kinom.\nU Rusiji je ideja o stvaranju nacionalne softverske platforme postala aktuelna pre četiri godine. Upravo tada su vlasti počele da upotrebljavaju izraz „ruski operativni sistem“.\nPredsednik i generalni konstruktor Naučnotehničkog centra informacionih tehnologija „Rosa“ Vladimir Rubanov objašnjava: „Imati sopstvene softverske proizvode u svim kritičnim segmentima znači rešiti pitanje nacionalne bezbednosti u pogledu tehnološke nezavisnosti i digitalnog suvereniteta“.\nAleksandar Žmurko, predsednik Ruske asocijacije slobodnog softvera kaže da je danas u RF široko rasprostranjen sistem kompanije „Majkrosoft“ čiji je kod potpuno zatvoren. To znači da taj sistem može imati svakojake „umetke“ koji predstavljaju rizik za informacionu bezbednost na nivou cele zemlje. Tehnički gledano, proizvođač može jednostavno da isključi sve računare ili da pošalje nekakvo saopštenje svim korisnicima. Drugim rečima, računar sa operativnim sistemom Windows može se iskoristiti kao sredstvo za propagandu.\nPrema tome, zaista postoji potreba za stvaranjem sopstvenog operativnog sistema. U sklopu politike usmerene na otklanjanje zavisnosti od zapadnog softvera Rusija bi mogla da sarađuje sa partnerima iz Kine, smatraju eksperti.Operativni sistem se može stvoriti na dva načina. Može da se razradi na bazi već postojećih sistema sa otvorenim kodom i slobodnim licencama, ili da se čitav kod napravi od početka. Prva varijanta je brža i bezbednija, jer će u krugovima profesionalnih programera lako biti otkriveno sve što predstavlja rizik za informacionu bezbednost. Glavna prednost druge varijante je u tome što prilikom stvaranja sistema „od nule“ njegovo jezgro može biti zatvoreno, a samim tim i zaštićeno, jer niko ne bi mogao da mu pristupi. Pored toga, programiranje „od nule“ omogućava da se uzmu u obzir tuđe greške koje se u postojećim sistemima već više ne mogu ispraviti\nTa ideja je kasnije pretočena u konkretan plan i ušla je u državni program „Informaciono društvo (2011-2020)“. U odeljku „Nacionalna softverska platforma“ ne govori se samo o zasebnom operativnom sistemu, nego i o programiranju čitavog spektra kompatibilnog korisničkog softvera. Tada je bilo odlučeno da federalni organi izvršne vlasti i federalne budžetske institucije od 2011. do 2020. pređu na slobodni softver. Bilo je planirano da se izdvoji 490 miliona rubalja za stvaranje Nacionalne softverske platforme, a odgovornost za projekat pripala je Ministarstvu telekomunikacija i medija.\nMeđutim, tim ovog ministarstva potpuno je smenjen u maju 2012. Ministar je postao Nikolaj Nikiforov. On je ranije bio ministar informatizacije i telekomunikacija Republike Tatarstan. Bivši ministar Igor Ščogoljev bio je inicijator projekta programiranja i distribuiranja Nacionalne softverske platforme. Posle smene njegovog tima ovaj program je zamrznut.\nRuska asocijacija slobodnog softvera je 2012. napisala čak i otvoreno pismo Ministarstvu telekomunikacija i medija, u kome je izrazila zabrinutost zbog toga što se odluka vlade ne izvršava, ali nije bilo nikakve reakcije.\nPrioriteti se menjaju\nU vezi sa zaoštravanjem političke situacije i zabranom uvoza pojedinih proizvoda iz Evrope i SAD danas se u Rusiji sve češće govori o zameni uvozne robe domaćim proizvodima u svim segmentima, kao i o potrebi za stvaranjem sopstvenog operativnog sistema. Ruski mediji su javljali čak i da Ministarstvo telekomunikacija i medija planira da uvede porez od 10% proizvođačima softvera, te da će od tih sredstava biti formiran fond za finansiranje programiranja domaćeg softvera kojim bi bio zamenjen uvozni. Međutim, u samom ministarstvu ta informacija nije potvrđena. Po mišljenju Aleksandra Žmurka, prepreka u ovom slučaju može biti činjenica da se problemu ne pristupa sistemski, jer je pored programiranja operativnog sistema potrebno i čitavo mnoštvo kompanija koje će vršiti usluge vezane za integraciju i podršku tog sistema, kao i korisničkog softvera, a takođe usluge obučavanja korisnika.\nEksperti smatraju da bi po tom pitanju Rusija mogla aktivirati kontakte sa svojim istočnim susedom. „Kina je moćna zemlja i dosledno sprovodi politiku otklanjanja zavisnosti od zapadnog softvera, u čemu će svakako imati uspeha“, smatra Vladimir Rubanov. „Rusija i Kina treba da sarađuju u toj oblasti. Nedavna poseta ministra telekomunikacija i medija RF Kini predstavlja konkretan korak u tom pravcu.“\nAleksandar Žmurko se slaže sa kolegom, ali skreće pažnju na jedan važan momenat. Po njegovim rečima, kineske softverske kompanije su već pokušavale da stvore sopstveni operativni sistem na bazi Linux-a pod nazivom Red Flag, ali se ispostavilo da je lobi zapadnih kompanija jači, jer su one spustile cenu svojih proizvoda i tako sačuvale monopol na kineskom tržištu. Prema tome, jedan od faktora uspeha u ovoj inicijativi pored finansiranja treba da bude i jaka politička volja vlasti, smatra ekspert.\n“Ruski operativni sistem” ni na vidiku was last modified: October 13th, 2014 by Redakcija\nPreko svemira do mape okeanskog dna


„Ruska ruka“ ne tapše crnogorsku opoziciju - Sputnjik Srbija\n17:38 04 Jul 2020\n„Ruska ruka“ ne tapše crnogorsku opoziciju\n19:45 20.10.2015 (osveženo 22:53 20.10.2015) Preuzmite kraći link\nPosle 25 dana protesta opozicije koji su paralisali Podgoricu i posle sukoba demonstranata i policije u kojima je bilo i povređenih, iz Moskve je ocenjeno da se stiče utisak da situacija sa ubrzanim kretanjem Crne Gore u NATO podrazumeva i gušenje alternativnih stavova.\nCrnogorski režimski mediji su na takve ocene iz Rusije uzvratili spekulacijama da iza protesta u Podgorici stoji „ruska ruka“.\nAnalitičari i političari iz Rusije, Crne Gore i Srbije smatraju da je besmislena teorija crnogorskih prorežimskih medija da iza protesta stoji Rusija i ocenjuju da režim Mila Đukanovića ima problema sa sopstvenim građanima.\nPolitički analitičar iz Rusije Jevgenij Krutikov, stručnjak za Balkan i kolumnista internet izdanja „Vzgljad“ kaže za Sputnjik da je teorija o „ruskoj ruci“ u stvari — mit. On skreće pažnju da rusko Ministarstvo spoljnih poslova nije izrazilo zabrinutost već žaljenje povodom dešavanja u Crnog Gori, što je u diplomatskom rečniku suštinska razlika.\nRusija: Događaji u Podgorici za žaljenje\n„Što se tiče tvrdnji da Moskva režira događaje u Crnoj Gori, i to rukama Demokratskog fronta, bilo bi dobro da je to istina. Ali nije tako. Ruski uticaj u Crnoj Gori je dosta slab. Zato je besmisleno govoriti o ’ruskoj ruci‘ o kojoj se piše po crnogorskim, a čak i po nekim srpskim medijima. Trenutno Rusija jeste u mogućnosti da brani svoj stav doslednije nego ranije, zato što poslednjih godina imamo čime da se suprotstavimo širenju NATO-a. Deo crnogorske štampe i pristalice Đukanovića tumače jačanje Rusije kao njeno agresivno ponašanje. Mislim da se ovi Crnogorci vode logikom: ’Kad bi Rusija nas pustila, odmah bismo krenuli u NATO‘. Ta logika zagovornika teorije ’ruske ruke‘, jeste malo čudna i jeste malo ’balkanska‘“, kaže Krutikov.\nOsim toga, on kaže da se crnogorska opozicija uopšte ne izjašnjava kao proruska i uglavnom se zalaže za vojnu neutralnost zemlje:\n„Nisam čuo prorusku retoriku ili da je neko od njih pozvao rusku Ambasadu da se umeša. Niko nije tražio pomoć Rusije. Ovi ljudi nisu nosioci proruske ideologije“, smatra Krutikov.\nA gde su ruski špijuni\n© Foto : YouTube / Vijesti Online\nJedan od lidera crnogorskog Narodnog fronta Andrija Mandić kaže da iza protesta u Crnoj Gori stoji velika većina građana koja je odlučila da više nikad ne dozvoli „kriminalcu i izbornom kleptomanu Milu Đukanoviću“ da krade izbore.\n„Tražimo da se u Crnoj Gori održe pošteni i pravični izbori i iza toga ne stoji Rusija, ne stoji Srbija, ne stoji Amerika, ne stoji Evropa, iza tog zahteva stoje slobodni ljudi Crne Gore. To što neke stranke, kao što je Nova srpska demokratija, na čijem sam čelu, posebno vezane za Rusiju, to u ovom trenutku nije pitanje koje je na dnevnom redu“, kaže Mandić.\nPolitički analitičar iz Beograda Cvijetin Milivojević kaže da bi teza o „ruskoj ruci“ koja vodi proteste u Crnoj Gori bila tačna kad bi Nebojša Medojević, kao jedan od vođa tih protesta, mogao da bude ruski špijun. Prema njegovim rečima, jasno je da Rusija navija za demonstrante u Podgorici jer se oštro protivi ulasku Crne Gore u NATO.\nNebitna Crna Gora\n„Rusiji Crna Gora apsolutno nije toliko bitna ni u geostrateškom ni u nekom drugom smislu, ali da postoje simpatije zvaničnog Kremlja prema onima koji se u ovom trenutku protive režimu Mila Đukanovića — to je jasno kao dan. Da li se Rusija duboko inkorporirala u događaje u Crnoj Gori, ja iskreno ne verujem, a nije ni potrebno“, kaže Milivojević.\nOn dodaje da je većinsko raspoloženje građana Crne Gore, kad bi se oni zaista izjašnjavali na poštenim izborima, takvo da ne bi bili protiv partnerskih odnosa sa Rusijom, a pogotovo ne sa Srbijom. Milivojević kaže da se 40 odsto građana Crne Gore izjašnjava kao Srbi, a da oni u svojoj matičnoj državi nisu čak ni nacionalna manjina, niti im se dozvoljava da kao konstitutivni narod o nečemu odlučuju, iako su brojniji od onih koji se izjašnjavaju kao Crnogorci.\n„Zbog toga da biste došli do ovakvih protesta nije potrebna nikakva kampanja, nikakvo lobiranje, nikakve zakulisne radnje, nikakva indoktrinacija, nikakva propaganda, nego je prosto reč o činjenici da jedan čovek koji personifikuje jednu diktatorsku vlast istrajava na vlasti 26 godina“, ocenjuje Milivojević.\nŠta će biti sa Amerikancima\nU međuvremenu, pojavila se vest da je Ambasada SAD u Podgorici, istina dosta blago, osudila nasilje prema demonstrantima, što se u delu javnosti protumačilo da je Amerika digla ruke od Mila Đukanovića.\nMeđutim, Andrija Mandić kaže da su taj stav i ranije čuli od predstavnika američke Ambasade, da oni podržavaju ono što predstavlja osnovni postulat demokratije, a to je slobodno i mirno okupljanje i iskazivanje protesta. Takođe su saopštili da nasilje nije dobro i tu poruku nisu preneli samo opoziciji nego i vlastima.\n„Nažalost, aktuelne vlasti su odlučile da upotrebe nasilje i dovele su nas u jednu tešku poziciju da mi kao opozicija razmotrimo da li da prihvatimo diktat sile i povinujemo se brutalnosti režima ili da se suprotstavimo sili. Mi smo se opredelili za ovo drugo. Demokratski front će se suprotstaviti sili“, upozorava Mandić.\nMilivojević ne veruje da je Zapad digao ruke od Đukanovića, zato što on još uvek nije završio svoj glavni zadatak.\n„On tek treba da uvede Crnu Goru u NATO. Kad ispuni taj zadatak, onda će Zapad možda moći da razmišlja na taj način, s obzirom na bekgraund Mila Đukanovića, odnosno da je protiv njega vođeno i još uvek se vodi nekoliko sudskih sporova u delu zemalja EU i to zbog kriminalnih radnji“, zaključuje Milivojević.\nšpijuni, protest, opozicija, DPS, Demokratski front, Ministarstvo inostranih poslova RF, Ambasada SAD, Andrija Mandić, Milo Đukanović, Nebojša Medojević, Cvijetin Milivojević, Crna Gora


Ponedjeljak, 28.09.2020., 13:11 Ponedjeljak, 28.09.2020., 13:00\nBivši komandant Glavnog štaba terorističke OVK Agim Čeku saslušan je u svojstvu optuženog u Specijalizovanom tužilštvu u Hagu, rekao je njegov advokat Artan Ćerkini.\n– Čeku je saslušan u svojstvu okrivljenog pred tužiocem. To je sve što mogu reći – izjavio je Ćerkini, a prenijeli mediji na albanskom jeziku u Prištini.\nAgim Čeku je poslije Hašima Tačija najviši predstavnik terorističke OVK koji je u haškom Specijalizovanom tužilaštvu saslušan u svojstvu okrivljenog.\nČeku je po potjernici Srbije zbog ratnih zločina na Kosovu do sada tri puta hapšen i pritvaran na granicama u Bugarskoj, Sloveniji i Madarskoj, dok je iz Kolumbije protjeran, ali nikada nije izručen Srbiji.\nAgim Čeku je i bivši komandant Kosovskih bezbjednosnih snaga i nekadašnji premijer samoproglašenog Kosova.\nOsim Čekua, danas bi pred sudiju za prethodni postupak Specijalizovanih vijeća samoproglašenog Kosova sa sjedištem u Hagu trebalo da bude izveden i nekadašnji komandant OVK Saljih Mustafa (48) kako bi se izjasnio o krivici povodom optužbi za ratne zločine na Kosovu i Metohiji u aprilu 1999. godine.


PUSTOŠ U DIZNILENDU: Najsrećnije mesto na svetu neprepoznatljivo posle URAGANA! (FOTO) | Happy BSC portal\nPUSTOŠ U DIZNILENDU: Najsrećnije mesto na svetu neprepoznatljivo posle URAGANA! (FOTO)\nDisney World ili Diznilend koji se nalazi u Orlandu na Floridi je poznat po tome što je retko zatvoren, međutim zbog razornog uragana i naleta vetra od preko 200 kilometara na sat koji je pogodio i ove krajeve, razočarani su brojni posetioci.\nOd samog otvaranja ovog parka, 1971. godine ovo je tek peti put da je iz nekog razloga zatvoren. Ovoga puta Diznilend je morao da bude zatvoren zbog uragana Metju koji je na Haitiju usmrtio preko 1.000 ljudi.\nOva kompanija je saopštila da neće uzimati proviziju na otkazivanje rezervacija karata, a isto tako su rekli da će ljudima koji već borave tamo pomoći oko zamene avionskih karata, a dok uragan nije prošao ljudima koji su smešteni u hotelima u okviru Diznilenda omogućena je besplatna hrana, kao i zabavni program.


Ima razloga za oprezni optimizam, rekla je portparolka vojne bolnice u Pragu i navela da će 77-godišnjeg predsednika i dalje lečiti stručni tim, preneli su češki mediji.\nZeman je prebačen na odeljenje intenzivne nege 10. oktobra i hospitalizovan zbog komplikacija jedne od svojih hroničnih bolesti, ali pojedinosti dijagnoze nisu poznate.\nZeman ima ključnu obavezu da dodeli mandat za sastavljanje vlade nakon parlamentarnih izbora početkom oktobra na kojima su liberalno-konzervativne opozicione stranke osvojile većinu mesta u Poslaničkom domu.\nOdbor češkog Senata za ustav u utorak je proglasio predsednika Zemana nesposobnim za obavljanje dužnosti.\nTu odluku moraju da potvrde oba doma češkog parlamenta, a predsedničke dužnosti potom će preći na premijera i predsednike skupštinskih domova.


Nardin Mulahusejnović za MeridianSportBH: “Ja sam od početka vjerovao i evo na kraju se ostvarilo”\nFudbaler Mure Nardin Mulahusejnović poslije epske pobjede nad Totenhemom dao je izjavu za MeridianSportBH u kojoj je\nFudbaleri Mure su na “Gradskom vrtu” u Mariboru savladali favorizovani Totenhem rezultatom 2:1 u okviru petog kola grupne faze Lige konferencija.\nBosanskohercegovački fudbaler Nardin Mulahusejnović odigrao je 62. minute na ovom meču i tako dao svoj doprinos u ovoj pobjedi.\n“Ovo je zaista prelijep osjećaj, i kada znaš da si dio istorijskog uspjeha mozeš biti ponosan na sebe i na ekipu, zaista nevjerovatno” – istakao je za naš portal Mulahusejnović pa se osvrnuo na tok same utakmice:\n“Svi su očekivali goleadu od strane Totenhema pogotovo jer su igrali u punom sastavu, ali ja sam od početka vjerovao i evo prelijepo je da se na kraju to i ostvarilo”.\nO samom značaju pobjede nad ekipom Totenhema Mulahusejnović je imao komentar.\n“Sigurno da će nam biti pravi motiv, svaku sljedeću utakmicu treba da dokažemo i potvrdimo tu pobjedu i tako ćemo da gledamo i da se pripremamo. Drago mi je da iz utakmice u utakmicu igramo bolje” – završio je Mulahusejnović.\nPosljednju utakmicu u grupi Lige konferencija Mura će igrati u gostima protiv ekipe Vitesea.\nPrethodni članakMirna ruka Jagodić-Kuridže presudila Letoncima u trileru, Orlovi slavili uz dosta muke\nNaredni članakSipović za MeridianSportBH: “Idemo pokušati napraviti iznenađenje protiv Mostara SG”


Evo šta treba da znate ako šetate psa. Veterinar upozorava – ljubimci vam mogu mehanički preneti virus | Ist Media\n02:54: PM Wednesday September 16, 2020\nEvo šta treba da znate ako šetate psa. Veterinar upozorava – ljubimci vam mogu mehanički preneti virus\nObjavljeno 26. March 2020. at 26. March 2020. piše Ist Media\nBOR, (IST Media) Psi i mačke nisu prenosioci korona virusa ali virus mogu preneti mehaničkim putem nakon šetnje, zbog čega treba posebno pojačati higijenu šapa.\nProblem nastaje ako pas tokom šetnje, na primer, ugazi na zaraženu maramicu, jer se još uvek sa sigurnošću ne zna koliko virus opstaje u spoljnoj sredini, izjavio je za RTS veterinar Srećko Radojičić.\nOn savetuje vlasnike pasa da nakon šetnje obavezno pojačaju higijenu šapa, ne savetuje da se psu dozvoli ulazak u krevet i ljubljenje, a da se šetnja obavlja najviše 200 metara od mesta stanovanja.\nUkoliko država odluči da ukine večernju šetnju pasa, on savetuje ishranu životinja jednom dnevno u jutarnjem časovima, da bi fiziološke potrebe obavile ujutru. Ne treba im menjati hranu i poželjno je davati im jednoličnu, kako ne bi došlo do stomačnih problema i većom potrebom za obavljanje fizioloških potreba.


04/04/2018 Milica Bogdanović\nCDT apeluje na opštinske izborne komisije (OIK) da u susret večerašnjem isteku roka (4. april u ponoć) imenuju i objave sastave biračkih odbora za svako biračko mjesto.\nOvo je važan preduslov za zakonito odvijanje izbornog procesa, ali i neophodna pretpostavka njegove transparentnosti.\nRješenje o imenovanju biračkih odbora se trenutno može naći samo na sajtu OIK-e Mojkovac.\nApelujemo na OIK-e da ovu obavezu ispune u zakonskom roku, i na sajtovima objave personalne sastave biračkih odbora. Ne smije se dozvoliti da se na i ovim izborima ponovi situacija sa parlamentarnih izbora u kojoj je personalni sastav organa za sprovođenje izbora nepoznat građanima.\nPosebnu pažnju treba obratiti na imenovanje biračkih odbora u Beranama i Ulcinju. Nakon nedavno održanih izbora u ovim opštinama još uvijek nije formirana lokalna vlast, te zbog nedostatka preciznih zakonskih odredbi postoje nedoumice o načinu njihovog formiranja.\nNaime, Zakon propisuje da se u stalni sastav biračkih odbora predsjednici imenuju shodno proporcionalnoj zastupljenosti partija u lokalnom parlamentu, a članovi na način što se imenuju po dva predstavnika vlasti i opozicije.\nKako u ovim opštinama vlast još nije formirana, tako nije moguće dosljedno implementirati ovu odredbu.\nOčekujemo da se za ovaj problem hitno iznađu pravno održiva rješenja, jer bi kašnjenja mogla ugroziti nesmetano i zakonsko provođenje izbornog procesa.\nI na predsjedničkim izborima nastavlja se praksa netransparentnosti OIK-a, uprkos zakonskoj obavezi da na svojim internet stranicama objavljuju sve akte i podatke od značaja za sprovođenje izbora.\nDržavna izborna komisija (DIK-a) i OIK-e još uvije suštinski ne shvataju značaj blagovremenog objavljivanja važnih informacija o izborima ishvataju to kao neprijatnu obavezu. Ukoliko želimo transparentan izborni proces ova praksa mora mijenjati.\nČak osam OIK-a (Berane, Gusinje, Kolašin, Kotor, Petnjica, Plužine, Rožaje i Žabljak) na svojim stranicama, do momenta objavljivanja našeg saopštenja, nije objavilo nikakve informacije o predsjedničkim izborima.\nKao primjer dobre prakse ističemo OIK-e Mojkovac, koja na svojoj stanici, do sada, objavljuje sve potrebne akte.\nNi DIK nije unaprijedila svoju transparentnost na ovom polju, i nije, uprkos preporukama domaćih i međunarodnih posmatrača objavila značajna dokumenta o izborima.\nPodsjećamo da je jedna od preporuka ODIHR-a da DIK treba da blagovremeno objavljuje sva relevantna dokumenta, uključujući i odluke, kao i da medijima treba omogućiti pristup svim sjednicama DIK-e.\nNa sajtu DIK-e, od brojnih odluka i mišljenja koje je donijela u prethodnih nekoliko sedmica mogu se pronaći samo rješenja o utvrđivanju kandidatura, i zaključci o imenovanju opunomoćenih predstavnika.\nMedijima i dalje nije omogućeno da prate sjednice, tako da javnost ostaje uskraćena za važne informacije o kojima se raspravlja na sjednicama ovog tijela.


Koncerti, izložba, promocija…: BKC TK sljedeće sedmice domaćin niza zanimljivih događaja\nSadržajnu semicu će otvoriti Folklorni ansambl “Panonija, koji ove godine obilježava veliki jubilej – 25. godina postojanja i rada. Nakon tri održana koncerta u Gornjoj Tuzli, Lipnici i Husinu, jubilarni godišnji koncert FA „Panonija“ će održati u velikoj sali BKC TK u ponedjeljak 22. novembra sa početkom u 19 sati. Publika će u jednosatnom programu moći da uživa u jedinstvenim i dinamičnim folklornim koreografijama, koje su karakteristične za ovaj ansambl.\nSadržajnu novembarsku sedmicu BKC Tuzlanskog kantona završava promocijom knjige“Jaka si najljepša“, autorice Sare Sabri. Radi se o 16. naslovu ove autorice i još jednoj njenoj knjizi samopomoći, koja nas podstiče na razmišljanje i promjenu pogleda na život. Promocija je na programu u subotu 27. novembra, u Plavoj sali BKC TK, sa početkom u 18 sati.


Svi planirani projekti iz oblasti naučno-tehnološke infrastrukture biće nastavljeni, izjavio je potpredsednik vlade Srbije Božidar Đelić, i naveo da su radovi na nekim lokacijama u toku, a na nekima će početi u narednim nedeljama.\nIstakavši da velike investicije u toj oblasti počinju da poprimaju formu realnosti, Đelić je naveo da su počeli radovi u Novom Sadu na zgradi Univerziteta, na Fakultetu za tehničke nauke i na Prirodnjačkom centru u Svilajncu, koji će privući pažnju i 100.000 školaraca.\n"Ministar Žarko Obradović i ja se u potpunosti slažemo oko svih projekata i investicija u nauku i tehnologiju. U tom smislu nema zastoja, radimo kao jedan, on je ministar, ja mu dajem podršku u tom domenu i nema razloga za brigu, projekti će se nastaviti", istakao je Đelić, sada ministar zadužen za evropske integracije.\nOsvrnuši se na dalje planove u oblasti naučno-tehnološke infrastrukture, Đelić je rekao da se očekuje početak radova na Tehnološkom parku na Zvezdari i radovi na otvaranju Centra za matične ćelije u Kragujevcu, kao i tehnološkim parkovima u Kragujevcu i Nišu.\n"Imamo mnogo toga što će biti pokrenuto i uveren sam za sledeće dve godine dovršeno", rekao je on, podsetivši da je dogovoreno da se lamela u bloku 32A na Novom Beogradu dodeli za porodice 140 naučnika koji već godinama čekaju krov nad glavom.\nStručnjake moramo privući dobrim projektima\nGovoreći o naučnicima koji su u prethodnim godinama odlazili iz Srbije, Đelić je rekao da je cilj da se pokuša da se oni privuku i vrate u zemlju tako što će im biti ponuđeni pravi projekti.\nMinistar je naveo primer profesora Miodraga Stojkovića, koji se vratio iz inostranstva i sada, u saradnji sa Medicinskim fakultetom u Kragujevcu, radi na tome da u Centru za matične ćelije zaposli dvadesetak naučnika koji bi se vratili iz dijaspore.\nĐelić je rekao da se trenutno razrađuje i idejni projekat za izgradnju Centra za promociju nauke u Beogradu i da očekuje da će, ako se usaglasi jedan broj elementa, u narednim nedeljama početi izgradnja tog centra.\nPrirodnjački centar u Svilajncu, gde su radovi počeli pre desetak dana, funkcionisaće kao programski deo Centra za promociju nauke u kome će školarci moća da saznaju mnogo toga o evoluciji, klimatskim promenama, kako je nastao život na planeti, naveo je ministar.\nIzgradnja centra predviđena je finansijskim ugovorom koji je Vlada Srbije potpisala sa Evropskom investicionom bankom u martu prošle godine, a vrednost projekta u Svilajncu iznosi 5,5 miliona evra.


Ipak nisu objavljena sva dokumenta o ubistvu Kenedija - MediaSfera\nAmerički predsednik Donald Tramp je odobrio objavljivanje oko 2.800 dokumenata o ubistvu predsednika Džona Ficdžeralda Kenedija, ali je blokirao objavljivanje oko 300 dokumenata pozivajući se na pitanja nacionalne bezbednosti.\nPojedine agencije za nacionalnu bezbednost su upozorile da određene informacije i dalje treba da budu nedostupne javnosti zbog nacionalne bezbednosti, zaštite pravnog poretka i dilema u vezi sa spoljnom politikom.\nTramp je ipak naložio državnim organima da u narednih 180 dana provere sve izuzete delove, a nakon toga će zatražiti da se objave sve informacije za koje službena tela ne budu mogla da podnesu dokaze da ih treba zadržati u tajnosti, piše u memorandumu koji je Tramp potpisao šefovima uprava i agencijama.\nAmerički mediji ocenjuju da će nakon takve odluke i dalje kružiti teorije zavere o ubistvu Kenedija u Dalasu 1963. godine.\nTagovidokumenta Donald Džon Kenedi otvoreni Tramp


ARHEOLOGIJA Zagonetke na zidu pećine\nFrancuski arheolog Pol Ban je ponovo pokrenuo debatu o starosti slika iz Šovea, dovodeći u pitanje metode kojima je starost ranije utvrđena. Pećina Šove je otkrivena u južnoj Francuskoj, 1994. Puna je slika divljih životinja: nosoroga, lavova i bizona. Ove slike su toliko precizne da su naučnici smatrali da su sigurno relativno mlade. Pojedine odlike, poput činjenice da su prikazana i lica životinja, ukazuju da su ove slike stare oko 15 hiljada godina.\nMeđutim, komadići crnog uglja, sastrugani sa nekih slika, iznenadile su sve. Analiza je pokazala da su slike stare oko 30 hiljada godina.\nObzirom da se više ceni utvrđivanje starosti ugljenika nego utvrđivanje starosti slika prema stilu kojim su naslikane, u analizama ovi „naučniji“ dokazi su preovladali. Štaviše, podaci dobijeni od ugljenika su korišćeni kako bi se podržala teorija da se složena umetnost veoma brzo razvila pošto su „moderni ljudi“ stigli u Evropu.\nMada postoje sumnje u određivanje starosti crteža na osnovu stila, Ban je u jednom svom radu istakao sopstvene sumnje u određivanje starosti na osnovu ugljenika. Na sumnju ga je nagnala činjenica da su svi rezultati vezani za pećinu Šove potekli od istog tima iz jedne laboratorije. S druge strane, na primer, podaci iz ove francuske laboratorije i jedne iz Masačusetsa vezani za jednu pećinu u Španiji veoma se razlikuju.\nČinjenica je da je utvrđivanje starosti ugljenika izuzetno složen posao, da su uzorci veoma mali i da ih je teško izmeriti. Žan Klot, arheolog iz Francuskog ministarstva kulture koji je predvodio tim koji je istraživao pećinu Šove, mada i danas stoji ispred svojih rezultata, pristao je da pošalje uzorke uglja iz pećine drugim naučnicima kako bi se rezlutati mogli uporediti, što je od ključnog značaja za proveru podataka.


BIJELJINA: Preduzetnik proslavio Krsnu slavu :: Dešavanja u Bijeljini ::\n09. May 2021. / 21:56\nGradsko zanatsko-preduzetničko udruženje “Preduzetnik”, uz prisustvo mnogobrojnih gostiju, proslavilo je Krsnu slavu-Vaznesenje Gospodnje, Spasovdan. Kum slave Udruženja, gradonačelnik Mićo Mićić je, čestitajući slavu, istakao značaj udruženja za Bijeljinu i obećao nastavak podrške Gradske uprave malim privrednicima.\n-Preduzetmik je jedno od najbitnijih udruženja koje okuplja 1.850 malih privrednika, zapošljavaju više od 3. 500 građana i njeguju tradiciju već 111 godina. Njihov značaj se očituje u kreiranju privrednog ambijenta grada, što svakako podržavamo, a to smo do sada učinili kroz ukidanje komunalnih taksi zanatlijama koji se bave starim zanatima i nastojimo\nDa im pomognemo preko Agencije za mala i srednja preduzeća,”rekao je Mićić. Domaćin slave, Milorad Stević, izvršni direktor Udruženja, istakao je da se Udruženje, uprkos teškom vremenu, neumorno zalaže za bolji položaj zanatsko-preduzetničke djelatnosti na području grada. On je naglasio da imaju uspješnu saradnju sa Gradskom upravom, sa gradonačelnikom Mićićem i svim odjeljenjima. Takođe, nedavno su imali konkretne razgovore u resornom ministrstvu po pitanju rješavanja visokih fiskalnih obaveza, parafiskalnih nameta, lošeg rada inspekcijskih organa i nedostatka subvencija i olakšica.\n-Očekujemo da će se do kraja godine doći do rješavanja većine ovih problema. Zanatska zanimanja su budućnost i mi ćemo zajedno sa nadležnim raditi na tom planu, rekao je Stević čestitajući slavu članovima “Preduzetnika”.


Planirane aktivnosti Kulturnog centra za naredni period - Kanal M | Radio Televizija Paraćin\nPlanirane aktivnosti Kulturnog centra za naredni period\nProjekciju filmova „Kliford-veliki crveni pas“ i „Zlatni dečko“ paraćinska publika moći će da pogleda 20. januara u paraćinskom pozorištu. Osim ovih, paraćinski Kulturni centar već krajem meseca planira još jednu aktivnost, koja će okupiti ljubitelje pisane reči.\nU galeriji Kulturnog centra do kraja meseca za sve posetioce otvorena je Novogodišnja prodajna izložba, koja obuhvata oko pedeset radova dvadesetak autora. Već početkom februara, planirana je nova postavka likovnih umetnika iz komšijskih zemalja, ali zbog trenutne nepovoljne epidemijske situacije, konačna odluka o datumu otvaranja izložbe još uvek nije poznata.\nTags: događaji, Kulturni centar Paraćin, najava, Paraćin\nPrevious PostEpidemijska situacija u Ćupriji\nNext PostPočela prijava mladih za pomoć od 100 evra


BiH na 166. mjestu od ukupno 190 zemalja po efikasnosti izdavanja dozvola – Radio Vitez\n16. travnja 2018. 15:14 16. travnja 2018.\nPrema izvještaju Svjetske banke „Doing Business 2018“ koji, između ostalog ocjenjuje i efikasnost izdavanja dozvola, BiH se nalazi na 166. mjestu od ukupno 190 zemalja obuhvaćenih ovim izvještajem.\nOvaj podatak u direktnoj je vezi sa obimom investicija u našu zemlju, posebno u energetski sektor. Upravo su aktivnosti projekata USAID Investiranje u sektor energije (USAID EIA) i GIZ-a „Poticanje obnovljivih izvora energije u BiH“ u BiH usmjerene na pojednostavljenje postupaka izdavanja dozvola i povećanje njegove efikasnosti.\nZbog toga će i ovo biti jedna od važnih tema o kojoj će govoriti stručnjaci i donosioci odluka na 4. Energetskom samitu od 25. do 27. aprila u Neumu.\nSve države u svijetu imaju sisteme izdavanja dozvola, međutim, oni se međusobno razlikuju po kompleksnosti i efikasnosti. U nekim zemljama odobravanje građenja se vrši kroz mali broj dozvola i u kratkom vremenskom periodu, dok je u drugim zemljama potrebno proći veliki broj koraka, pribaviti veliki broj dozvola u postupcima koji mogu trajati više godina.\nKompleksnost i efikasnost postupka izdavanja dozvola ima toliku važnost da u praksi služi za ocjenu ukupnog poslovnog ambijenta u jednoj državi. Drugim riječima, spori i neefikasni postupci izdavanja dozvola odbijaju investitore.\n«Kako bi se uklonile ove prepreke i osigurao investicioni potencijal, od donosilaca odluka očekujemo hitnu akciju u cilju pojednostavljenja režima izdavanja dozvola», istakao je Ognjen Marković, direktor USAID EIA projekta, te najavio da će poseban panel na 4. Energetskom samitu identificirati ključne preporuke, kao i moguća rješenja za njihovu implementaciju u BiH.\nČetvrti put, u organizaciji USAID-ovog projekta Investiranje u sektor energije (USAID EIA) i Njemačkog društva za međunarodnu saradnju (GIZ) kroz projekte „Poticanje obnovljivih izvora energije u BiH“ i „Poticanje energetske efikasnosti u BiH“, a pod pokroviteljstvom Ministarstva vanjske trgovine i ekonomskih odnosa, Državne regulatorne komisije za električnu energiju, Regulatorne komisije za energiju u FBiH i Regulatorne komisije za energetiku Republike Srpske od 25. do 27. aprila, 2018, Neum će biti mjesto susreta ključnih aktera energetskog sektora u BiH.\nPrevious ArticleSoldić se obratio fanovima nakon prvog poraza u karijeriNext ArticleObjavljen javni poziv za kreditiranje industrijskih projekata u FBiH


Britanska policija istraživaće navode o kršenju kovid pravila u sedištu britanskog premijera u Dauning ulici broj 10 nakon što je dobila dokaze o okupljanju za vreme lokdauna.\nOsam žrtava u metežu pred fudbalsku utakmicu u Kamerunu\nOsam ljudi je stradalo u metežu ispred stadiona u glavnom gradu Kameruna Jaundeu u ponedeljak pred utakmicu Afričkog kupa nacija između Kameruna i Komorskih ostrva, saopštilo je Ministarstvo zdravlja.\nDanas drugi krug glasanja za predsednika Italije\nParlament Italije nije u prvom krugu izabrao predsednika države pošto nijedan kandidat na tajnom glasanju nije dobio dovoljan broj glasova, a novo glasanje zakazano je za danas.\nVulkanska erupcija u okeanu kod Tonge bila je više od 100 puta snažnija od atomske bombe koju su Sjedinjene Američke Države bacile na Hirošimu, saopštila je NASA.\nZatvoren istanbulski aerodrom zbog snega\nNATO je saopštio da stavlja u pripravnost dodatne snage i da šalje još brodova i borbenih aviona u istočnu Evropu, dok Rusija nastavlja gomilanje trupa blizu Ukrajine.\nAustrija: Svako sa tri primljene doze vakcine može da uđe u zemlju\nU Austriji je od ponoći stupio na snagu novi režim ulaska u zemlju, koji dozvoljava putnicima iz svih zemalja sveta, koji su primili tri doze vakcine protiv koronavirusa, ulazak bez dodatnih dokumenata.\nSAD naložile evakuaciju porodica zaposlenih u ambasadi Ukrajine\nSjedinjene Američke Države su naložile članovima porodica zaposlenih u američkoj ambasadi u Ukrajini da napuste tu zemlju, navodeći kao razlog „kontinuiranu pretnju Rusije vojnom akcijom“. Stejt department istovremeno savetuje Amerikancima da ne putuju u Rusiju,\nPredsednik Jermenije Armen Sarkisjan podneo ostavku\nArmen Sarkisjan podneo je ostavku na mesto predsednika Jermenije, objavljeno je u saopštenju na zvaničnom sajtu. Naglasio je da to čini pošto ne postoji mogućnost da utiče na unutrašnju i spoljnu politiku države.\nProtesti u Briselu protiv zdravstvenih restrikcija\nViše hiljada demonstranata, od kojih su neki došli iz drugih evropskih zemalja, protestovalo je u Briselu protiv zdravstvene propusnice i restrikcija vezanih za kovid-19, prenosi agencija Frans pres.\nBerluskoni odustao od kandidature za predsednika\nBivši premijer Italije Silvio Berluskoni odustao je od kandidature za predsednika te zemlje. Italijanska „Republika“ navodi da se Berluskoni povlači iz trke u ime jedinstva zemlje.\nNemačka: Fridrih Merc izabran za novog predsednika CDU\nFridrih Merc je u subotu velikom većinom glasova na stranačkoj konvenciji izabran za novog predsednika Hrišćansko-demokratske unije (CDU).\nPredsednik Francuske Emanuel Makron i dalje je veliki favorit na predsedničkim izborima zakazanim u aprilu, preneo je pariski list Mond novo istraživanje javnog mnjenja.\nU Ukrajinu je sleteo avion s pošiljkom oko 90 tona američke vojne pomoći, saopštila je pres-služba ambasade SAD u Kijevu.\nSnažan zemljotres u Japanu, 6.6 jedinica po Rihteru\nPotres jačine 6,6 jednica Rihtera pogodio je oblast blizini grada Saiki na ostrvu Kjušu u jugozapadnom Japanu, saopštio je američki Geološki zavod, preneo je Rojters.\nAkcije kompanije „Rio Tinto“ pale su dan nakon odluke Vlade Srbije da ukine dozvole i odluke koje se odnose na istraživanje i otvaranje rudnika litijuma u Srbiji, piše britanska agencija „Rojters“.\nNemačkoj nedostaje radna snaga, planiraju „uvoz“ 400.000 radnika godišnje\nNova nemačka koaliciona Vlada želi svake godine iz inostranstva da privuče 400.000 kvalifikovanih radnika kako bi rešila problem demografske neravnoteže i nedostatak radnika u ključnim sektorima, problem koji bi mogao da uspori ekonomski oporavak nakon pandemije.


Slobodna Hercegovina » Kakvu poruku Luka Ćelović šalje novim bogatašima?!\nAutor: Trifko Ćorović/Glas Trebinja (štampano izdanje)\nProšle godine, 18. oktobra, navršilo se 160 godina od rođenja Luke Ćelovića -Trebinjca. Jubilej bi prošao skoro nezapaženo da Udruženje Trebinjaca „Jovan Dučić” iz Beograda nije zatražilo od vlasti prestonog Beograda da se uspomena na Luku Ćelovića sačuva tako da jedna od ulica budućeg „Beograda na vodi” ponese ime ovog velikog dobrotvora.\nMožda bi državni revizor smešten u jednom od tih stanova mogao da proceni realnu sadašnju vrednost Lukine ostavštine. Istorijski zapisi kažu da je fond Luke Ćelovića preko rentiranja ovog prostora mesečno donosio 260.000 dinara, što je u ono vreme moglo da pokrije više od 50 profesorskih plata. Tim novcem su finansirani brojni naučni radovi. Međutim, potpuno neshvatlјivom i nedomaćinskom odlukom 1970. godine od strane tadašnjeg Beogradskog univerziteta ovaj prostor se ustupio firmi „Metal-servis” u zamenu za neke stanove koji su podelјeni beogradskim profesorima. Danas nema ni „Metalservisa“, a duž ulice možemo zapaziti natpise privatnih zubnih ordinacija, putničkih agencija, advokata, hostela…


UNESCO: Rok Sjevernoj Makedoniji da zaštiti Ohrid - Srpskacafe\nUNESCO je na sednici u Bakuu odlučio da prirodno i kulturno naslijeđe u Ohridskom regionu ne bude upisano na listu svjetskog naslijeđa u opasnosti.\nDat je rok makedonskim vlastima da do 1. februara naredne godine otklone sve prepreke koje bi tu zemlju mogle da dovedu na tu listu.\nUsvojene preporuke nalažu ohridskim vlastima do februara 2020. godine da proglase moratorijum na bilo kakve transformacije obale Ohridskog jezera, da se sruše svi divlje izgrađeni objekti, da se napravi detaljna analiza o stanju u tom regionu, kao i da se obnovi kolektorski sistem. Iste preporuke važe i za albansku stranu jezera.\nKao pozitivne reforme, Komitet je posebno istakao aktivnosti makedonske vlade poput ukidanja planova o ski centru i brzom putu u nacionalnom parku Galičica, projekte o kolektorskom sistemu i preusmjeravanju rijeke Sateska, kao i usvajanje novog Zakona o upravljanju. Komitet je pozdravio odluku vlade Sjeverne Makedonije od 11. juna o sprovođenju ostalih preporuka UNESCO.\nU skladu sa ovom odlukom, Republika Sjeverna Makedonija do 1. februara 2020. godine treba da dostavi izvještaj o napretku u ostvarivanju ostalih preporuka UNESCO.\nNa osnovu tog izjveštaja očekuje se da UNESCO ponovo razmatra slučaj Ohridskog regiona tokom sljedeće sjednice Komiteta koji će biti održan u junu 2020.


Press Online :: Ostali sportovi :: Bila, ponovila se: Srpski Rio, Novakov Pariz, Zvezda......\nSportska 2016. godina kada su srpski sportisti u pitanju bila je fantasticna, osvojen je rekordan broj medalja, ukupno 651 na velikim takmičenjima, od čega osam na Olimpijskim igrama u Riju.\nTokom avgustovskih dana i noći Srbija je "drhtala" i radovala se ponajvise uspesima vaterpolista, koji su osvojili toliko čekano zlato na OI, pa zlatu rvača Davora Štefaneka koje je pokrenulo "lavinu uspeha", srebru Tijane Mandić, kosarkaša, odbojkašica, veslaca Tomićevića i Zorića, bronzama košarkasica i Ivane Španović.\nBilo je i "grickanja noktiju", posebno zbog sporog starta vaterpolista, ali i velike tuge posle eliminacije Novaka Đokovića na startu od Huana Martina Del Potra, poraza zlatne tekvondistkinje iz Londona Milice Mandić i neocekivano slabih rezultata tradicionalno trofejnih strelaca.\nGodina je pocela spektakularno, zlatom vaterpolista u Beogradu, još jednom Đokovićevom titulom u Melburnu, potom fantasticnom promocijom futsala u KOMBANK areni, uprkos tome što je srpski tim na kraju ostao bez medalje osvajanjem cetvrtog mesta.\nPoseban ponos ispunio je srca navijača kada je Đoković u maju konačno osvojio Rolan Garos, postao prvi igrac posle Roda Lejvera i više od četiri decenije koji je u istom trenutku šampion sva četiri gren slema. Tada, nismo mogli ni da sanjamo da će uslediti pad u drugom delu sezone i gubitak broja 1 na ATP listi.\nPonosni smo bili i na Ivanu Španović, prvakinju Evrope, vicešampionku sveta u dvorani, ali i pobednicu Dijamantske lige, na odbojkaše, kojni su na briljantan nacin osvojili Svetsku ligu, prvi put u istoriji i prava je šteta što zbog nekih ranijih gresaka nisu bili u Riju - broj emdalja srpskog tima sigurno bi bio još veći.\nPosle duže vremena aplaudirali smo i fudbalskoj reprezentaciji, novi selektor Slavoljub Muslin postavio je stvari na mesto i sklopio tim koji predvođen Dušanom Tadićem ide prema Mundijalu u Rusiji. I mladi tim izborio je plasman na EP, gde će pokušati da osvoji jos jedno zlato.\nNa klupskom planu apsolutno su dominirali košarkasi Crvene zvezde. Tim Dejana Radonjića odbranio je titule u ABA ligi i srpskom šampionatu, prvi put u istoriji stigao do cetvrtfinala Evrolige, gde je eliminisan od kasnijeg šampiona CSKA predvođenog MIlošem Teodosićem, a ove jeseni u nikad jačem elitnom takmicenju nastavio da pravi čuda pobedama protiv Barselone, Makabija, Reala i upravo protiv Moskovljana.\nZvezda je u fudbalu na dominantan nacin osvojila titulu, Partizan je uzeo Kup, ali su zajedno podbacili na evropskoj sceni, reklo bi se očekivano...\nZvezda je osvojila titulu u odbojci, Partizan je opet bio najbollji u vaterpolu, Vojvodina u rukometu.\nNa kraju, ali samo hronološki, poseban respekt zaslužuju srpski paraolimpijci, osvajaci devet medalja na Paraolimpijskim igrama u Riju - zlatni Laslo Šuranji, Borislava Perić - Ranković i Željko Dimitrijević, pa Nada Matić, Miloš Mitić, Mitar Palikuća i Nemanja Dimitrijević.


Nove mere kosovske vlade: Obavezan PCR test za putnike iz zemalja regiona - Radio Kontakt Plus\n22:19, 28.07.2020Izvor: KoSSev\nKosovska vlada odlučila je na današnjoj online sednici da uvede novi set mera a na osnovu preporuke Nacionalnog instituta za javno zdravlje (NIJZ). Svi građani Albanije, Severne Makedonije, Crne Gore, Srbije i Bosne i Hercegovine koji ulaze na teritoriju Kosova moraju imati potvrdu o negativnom PCR testu, saopšteno je.\nMeđu novim merama su i zabrana javnih okupljanja više od pet lica, zabrana prisustvovanja verskim obredima, kao i zabrana kretanja građana u periodu od 22.30 do 05.00 u 13 opština na Kosovu.\nSvi građani Albanije, Severne Makedonije, Crne Gore, Srbije i Bosne i Hercegovine koji ulaze na Kosovo moraju dokazati da nisu oboleli od Covid-19 na osnovu PCR testa, sopštila je večeras kosovska vlada, navevši ujedno i izuzetke.\nPri ulasku preko Međunarodnog aerodroma „Adem Jašari“ nije neophodan negativan PCR test ukoliko strani državljani prolaze samo kroz teritoriju Kosova i potvrde da će u roku od tri sata napustiti Kosovo.\nU slučaju organizovanog prevoza autobusom ili kada je reč o redovnoj međunarodnoj tranzitnoj liniji takođe nije potreban negativan PCR test, ali, pod uslovom da se potpiše izjava da će prevoznik sa putnicima napustiti teritoriju Kosova u roku od pet sti.\nOd ove odluke izuzeti su takođe građani ovih zemalja koji se leče na Kosovu.\nGrađani iz ovih zemalja koji se leče na Kosovu u obavezi su da podnesu potvrdu o negativnom testu odrađenom najkasnije 72 sati pre ulaska na Kosovo, kao i potvrdu o zakazanom terminu u bolnici.\nOni koji poseduju kosovska dokumenta, ali imaju prebivalište u nekoj od ovih zemalja, takođe su u obavezi da imaju potvrdu o negativnom PCR testu odrađenom u roku od 72 sata pre ulaska.\nKosovska vlada potvrdila je večeras da se novom odlukom zabranjuje kretanje fizičkih lica van domova u periodu od 22.30 do 05.00, u opštinama: Priština, Prizren, Peć, Podujevo, Đakovica, Uroševac, Lipljan , Glogovac, Vučitrn, Južna Mitrovica, Gnjilane, Kosovo Polje i Štrpce.\nOdluka se ne primenjuje u slučaju traženja pomoći od relevantnih institucija, kao što je slučaj sa žrtvama porodičnog nasilja, u slučaju smrti člana porodice, kao i za potrebe kućnih ljubimaca, ali ne dalje od 500 metara od mesta stanovanja.\nNjima se ujedno nalaže da postave pravila o ponašanju sa vidljivim znakovima na svakom ulazu u zgradu, uključujući zabranu ulaska bez maski, obavezu poštovanja rastojanja i slično) u skladu sa Priručnikom za zaštitu od širenja COVID-19.\n„Javne i privatne institucije u Republici Kosovo dužne su da upravljaju prijavljivanjem osoblja na radnom mestu u skladu sa Priručnikom za zaštitu od širenja COVID-19 (odgovarajuće institucije će objasniti u posebnim cirkularima šta predstavlja neophodno osoblje za njih) uključujući posebna pravila koja se odnose na osoblje u javnim i privatnim institucijama od vitalnog interesa“, dodaje se u odluci.\nVečerašnjom odlukom je uvedena zabrana okupljanja više od pet ljudi na javnim trgovima, u parkovima i slično, ali je ujedno saopšteno da su zabranjena sva javna okupljanja, uključujući i privatne porodične zabave.\nZabranjene su rekreativne, kulturne i sportske aktivnosti u zatvorenom prostoru i na otvorenom na celoj teritoriji Kosova, uključujući i rad fudbalskih i drugih sportskih škola, održavanje treninga i sličnih aktivnosti, ali i da je dozvoljen fitnes rad zatvorenih bazena i održavanje i pojedinačnih sportova, u skladu sa Priručnikom za zaštitu od širenja COVID-19.\nKada je reč o radu privatnih i javnih obadaništa, navodi se da su ove aktivnosti dozvoljene, ali i da je neophodna procena i nadzor od strane opštinskih vlasti, a u skladu sa Priručnikom za zaštitu od širenja COVID-19.\nUgostiteljskim objektima (restorani, kafići, noćni klubovi i slično) je prema novoj odluci zabranjen rad u periodu od 22.30 do 05.00.\n„Van ovog radnog vremena može se raditi samo na otvorenim prostorima poštujući udaljenost od 1,5 metara između stolova, kao i usluge za poneti, uvek u skladu sa uputstvima iz Priručnika za zaštitu od širenja COVID-19“, precizira se u saopštenju.\nLjudima starijim od od 65 godina i građanima sa hroničnim bolestima dozvoljeno je kretanje u dva termina – u jutarnjim časovima od 05.00-10.00 i u večernjim od 18.00-21.00.\nIz vlade navode da će se večeras usvojene mere preispitati u zavisnosti od epidemiološke situacije i uz konsultacije sa Nacionalnim institutom za javno zdravlje, stručnjacima i drugim resornim ministarstvima, radi procene efikasnosti i neophodnosti preduzetih mera, kao i odlučivanja o nastavku ili ne relevantnih mera.\nPrijava stranaka i kandidata za izbore na Kosovu od 8. do 16. januara\nKosovska vlada: Bez podataka da su vakcine zvanično dopremljene na sever Kosova\nOsmani i Daka razgovarale o predstojećim vanrednim parlamentarnim izborima\nHodžaj kandidat DPK za premijera\nOsmani završila konsultacije sa strankama o datumu održavanja vanrednih izbora


Funkcionalan dvoiposoban stan u Luja Adamiča - Hedonia nekretnine | Agencija za nekretnine\nŠifra nekretnine : 7690\nProdaja 88.900 € - Stan\n51.00 m22.5 Sobe1 CG V/V Štampaj\nU neposrednoj blizini Instituta za majku i dete, u parkovskom okruženju sa dosta zelenila, nalazi se ovaj funkcionalan dvoiposoban stan. Zgrada je uredna i održavana, sa dovoljno parking mesta oko zgrade. Ima izuzetnu infrastrukuru, u blizini su svi neophodni sadržaji kako za porodičan život, tako i za ostale namene. Odlične saobraćajne veze sa gradom i blizina auto-puta. Stan je dvostrano orijentisan, svetao i sastoji se od dnevnog boravka sa trpezarijom, dve spavaće sobe, kuhinje sa prirodnom ventilacijom i kupatila.


Humanost na delu, ova tri znaka najviše pomažu drugima u nevolji! - AstroSavet\nAstrosavet, avesti, Katarina Anđelić\t 19/07/2019\nHumanost je jedna od najvrednijih ljudskih karakteristika. Ljudi koji su humani, pomažu drugima gotovo uvek i po svaku cenu. Ima i onih koji pomožu drugima i po cenu toga da oni sami ne prođu najbolje moguće. Naprosto, osećanje da su drugima pomogli, njih ispunjava i čini im zadovoljstvo. Iako osoba koja je rođena u bilo kom znaku može u sebi da sadrži izuzetno velku dozu humanosti, ipak, postoje i osobe koje su konstantno humane i koje se u tom pogledu zaista ističu. Evo o kojim se predstavnicima zodijaka radi:\nPočetna › Astrosavet › Humanost na delu, ova tri znaka najviše pomažu drugima u nevolji!